sagorsarker/bangla-wikipedia huggingface dataset:
পুরাজ্যোতির্বিদ্যা

পুরাজ্যোতির্বিদ্যা (ইংরেজি: Archaeoastronomy) বলতে প্রাচীন সভ্যতা ও সংস্কৃতিতে যেভাবে প্রথাগত জ্যোতির্বিদ্যা ও জ্যোতিষ শাস্ত্র নিয়ে চর্চা করা হয়েছে সেগুলোকে তাদের দৃষ্টিকোণ ও উপায়-উপকরণের সাপেক্ষে অধ্যয়ন করাকে বুঝায়। মূলত প্রত্নতাত্ত্বিক এবং নৃতাত্ত্বিক প্রমাণাদির মাধ্যমে এই গবেষণা করা হয়। সমকালীন বিভিন্ন সমাজে আকাশ পর্যবেক্ষণ কীভাবে করা হয় তার অধ্যয়নকে অনেক সময় "নৃজ্যোতির্বিদ্যা" (ethnoastronomy) নামে আখ্যায়িত করা হয়। অবশ্য নৃজ্যোতির্বিদ্যা পুরাজ্যোতির্বিদ্যারই একটি অংশ না সম্পূর্ণ পৃথক সে নিয়ে কোন স্থির সিদ্ধান্তে পৌঁছানো সম্ভব হয়নি। পুরাজ্যোতির্বিদ্যার সাথে ঐতিহাসিক জ্যোতির্বিজ্ঞানেরও নিবিড় সম্পর্ক রয়েছে, এছাড়া এর সাথে সম্পর্ক রয়েছে জ্যোতির্বিজ্ঞানের ইতিহাসের। ঐতিহাসিক জ্যোতির্বিজ্ঞান হচ্ছে জ্যোতিষ্কসমূহের ঐতিহাসিক উপাত্ত পর্যালোচনার মাধ্যমে কোন সিদ্ধান্তে পৌঁছার বিদ্যা, আর জ্যোতির্বিজ্ঞানের ইতিহাস হচ্ছে লিখিত দলিলসমূহ পর্যালোচনার মাধ্যমে অতীতের জ্যোতির্বৈজ্ঞানিক গবেষণাসমূহের মূল্যায়ন করার বিজ্ঞান।
প্রাচীন কালের মানুষদের জ্যোতির্বিদ্যা অনুশীলনের চিহ্ন আবিষ্কারের জন্য বিজ্ঞানের বিভিন্ন শাখা, যেমন প্রত্নতত্ত্ব, নৃবিজ্ঞান, জ্যোতির্বিজ্ঞান, পরিসংখ্যান, ইতিহাস ইত্যাদির কৌশল প্রয়োগ করা হয়। এত শত কৌশলের সার্থক সমন্বয় করতে গিয়ে অনেক বিতর্কের জন্ম হয় যা এখনও পুরাজ্যোতির্বিদদের জন্য একটি বড় সমস্যা। ক্লাইভ রাগলস বলেন যে পুরাজ্যোতির্বিদ্যাকে প্রাচীন জ্যোতির্বিদ্যার অধ্যয়ন হিসাবে বিবেচনা করা বিভ্রান্তিকর, কারণ আধুনিক জ্যোতির্বিদ্যা হল একটি বৈজ্ঞানিক শাখা, অন্যদিকে পুরাজ্যোতির্বিদ্যা অন্যান্য সংস্কৃতির আকাশের ঘটনার প্রতীকীভাবে সমৃদ্ধ সাংস্কৃতিক ব্যাখ্যা বিবেচনা করে।
ভূদৃশ্য প্রত্নতত্ত্ব এবং বোধাত্মক প্রত্নতত্ত্বকে বেশকিছু দিক দিয়ে পূর্ণ করে পুরাজ্যোতির্বিদ্যা। কোন অঞ্চলে পুরাত্ত্বিক নিদর্শনের সাথে আকাশপটের কিছু বিন্যাসের মিল পাওয়া গেছে, অনেক সময় ভূমির নকশার মাধ্যমে প্রাচীন মানুষেরা প্রকৃতির চক্র সম্পর্কে তাদের বিশ্বাস ফুটিয়ে তুলতো, মায়া সভ্যতার জ্যোতির্বিদ্যা এর একটি উল্লেখযোগ্য উদাহরণ। বিভিন্ন স্থানে বসতি স্থাপনের সাথে মহাজাগতিক নিয়মের সম্পর্কও খুঁজে পেয়েছেন অনেকে যাকে সম্পর্কিত করা হয়েছে বোধ ও ভূদৃশ্যের সাথে।
সকল যুগের সকল সংস্কৃতি নিয়ে গবেষণা করে পুরাজ্যোতির্বিদ্যা। আকাশের অর্থ একেক সংস্কৃতির মানুষের কাছে একেক রকম। তথাপি কিছু ধ্রুব বৈজ্ঞানিক পদ্ধতি ব্যবহারের মাধ্যমে আকাশ সম্পর্কে কারও ধারণা অনেকটাই জানা সম্ভব। তবে পুরাজ্যোতির্বিদ্যায় বিতর্কের অবকাশ অনেক বেশি। সমাজ, সংস্কৃতি এবং বিজ্ঞানের মধ্যে ভারসাম্য রক্ষা করতে গিয়ে তাকে হিমশিম খেতে হয়। এজন্যই পুরাজ্যোতির্বিদ ক্লাইভ রাগলস এর মতে, পুরাজ্যোতির্বিদ্যায় একদিকে যেমন সূক্ষ্নাতিসূক্ষ্ন বৈজ্ঞানিক গবেষণা আছে অন্যদিকে আবার আছে লাগামহীন অনুমান।
উয়েফা সুপার কাপ

ইউরোপীয়ান সুপার কাপ (উয়েফা সুপার কাপ) একটি বার্ষিক ফুটবল খেলা যেটি উয়েফা কাপ ও উয়েফা চ্যাম্পিয়নস লীগ বিজয়ী দলদুটির মধ্যে অনুষ্ঠিত হয়। ঘরোয়া লীগ শুরু হওয়ার সময় এই খেলা অনুষ্ঠিত হয়। সাধারণত আগস্ট মাসে এটি অনুষ্ঠিত হয়। ইউরোপে খেলাটিকে অবশ্য উয়েফা কাপ বা চ্যাম্পিয়নস লীগের সমান মর্যাদা দিয়ে কাপটিকে দেখা হয় না। গ্রীষ্মকালীন দলবদলের পর এটি অনুষ্ঠিত হয় বলে দলে নানা পরিবর্তন আসে।
সবচেয়ে সফল সুপার কাপ বিজয়ী দল হচ্ছে বার্সেলোনা আর এ.সি. মিলান, যারা পাঁচবার এই ট্রফি জিতেছে।
আলকেমি

বিজ্ঞানের ইতিহাসে আলকেমি (আরবি: الكيمياء, "আল-কিমিয়া"; গ্রিক শব্দ "khumeía" থেকে আগত) দ্বারা একটি প্রাচীনকালে প্রকৃতির এক ধরনের অনুসন্ধান এবং জ্ঞানের দার্শনিক ও আধ্যাত্মিক একটি শাখাকে বোঝায় যাতে জ্ঞানের সকল শাখার সকল উপাদানের সম্মিলনের মাধ্যমে একটি মাত্র উচ্চতর মহান শক্তির অস্তিত্বের ধারণা করা হতো। অর্থাৎ রসায়ন, ধাতুবিদ্যা, পদার্থবিজ্ঞান, চিকিৎসাবিজ্ঞান, জ্যোতিষ শাস্ত্র, সেমিওটিক্‌স, মরমিবাদ, আধ্যাত্মবাদ এবং শিল্পকলা এই সকল শাখার সকল উপাদান যে একক উচ্চতর শক্তির অংশ হিসেবে বিদ্যমান রয়েছে তার বিজ্ঞানই হলো আলকেমি। মেসোপটেমিয়া, প্রাচীন মিশর, পারস্য, ভারত, চীন, প্রাচীন গ্রিস, রোম, মুসলিম সভ্যতা এবং সবশেষে ইউরোপে এই আলকেমির চর্চা হয়েছে। এ হিসেবে ঊনবিংশ শতাব্দী পর্যন্ত প্রায় ২৫০০ বছর ধরে আলকেমির চর্চা অব্যাহত ছিলো। এর জন্য গঠিত হয়েছিলো জটিল সব দার্শনিক ধারা ও ঘরানা।
আলকেমিস্টরা কিছু নির্দিষ্ট উপকরণকে শুদ্ধ, পরিপক্ক এবং নিখুঁত করার চেষ্টা করেছিলেন। সাধারণ লক্ষ্য ছিলো ক্রাইসোপিয়া, "মূল ধাতু"কে (যেমন, সীসা) "উচ্চ ধাতু"তে (বিশেষ করে সোনা) রূপান্তর করা।
আফ্রো-এশীয় ভাষাসমূহ

আফ্রো-এশীয় ভাষাসমূহ () একটি ভাষা পরিবার। এসআইএল-এর করা প্রাক্কলন অনুযায়ী এই পরিবারে প্রায় ৩৭৫টি ভাষা আছে। এগুলিতে উত্তর আফ্রিকা, পূর্ব আফ্রিকা, পশ্চিম আফ্রিকা ও দক্ষিণ-পশ্চিম এশিয়ার প্রায় ৩০ কোটি মানুষ কথা বলে থাকেন। উল্লেখ্য, এদের মধ্যে প্রায় ২০ কোটিই আরবিভাষী।
এই ভাষাগুলিকে "হ্যামিটীয়-সেমেটিক" ও আরও অন্যান্য নামেও (যেমন ইংরেজি "Afrasian", "Lisramic" "Erythraean") ডাকা হয়।
নিচের ভাষা উপপরিবারগুলি এই ভাষা পরিবারের অন্তর্গত:
কুবলাই খান

কুবলাই খান (; , "Xubilaĭ xaan"; , "কুবলাই রাজা";( ২৩ সেপ্টেম্বর, ১২১৫ – ১৮ ফেব্রুয়ারি, ১২৯৪), মধ্যযুগের একজন মোঙ্গল দলপতি এবং শাসনকর্তা। তিনি চীনের ইউয়ান রাজবংশের প্রতিষ্ঠাতা ও প্রথম সম্রাট হিসাবে ১২৭১ খ্রিষ্টাব্দ হতে ১২৯৪ খ্রিষ্টাব্দ পর্যন্ত চীন শাসন করেন।
কুবলাই খান ছিলেন তলুই ও সরঘাঘতানি বেকির দ্বিতীয় পুত্র। তার পিতামহ ছিলেন চেঙ্গিস খান। ১২৬০ খ্রিষ্টাব্দে কুবলাই খান তার বড় ভাই মংকু খানের স্থলাভিষিক্ত হন। কুবলাই খানের আরেক ভাই হালাকু খান পারস্য জয় করেন এবং সেখানে ইলখানাত নামে রাজ্য প্রতিষ্ঠা করেন।
ওডিসিউস

অডিসিউস অথবা ইউলিসিস (গ্রিক: , "অডিসিউস"; লাতিন: Ulixes", "ইউলিসিস) একজন উপকথার গ্রিসের ইথাকার রাজা ছিলেন। তিনি গ্রিক পুরাণের অন্যতম সাহসী ও কৌশলী বীর, বাগ্মী ও কূটনীতিবিদ। হেলেনের অসংখ্য পাণিপ্রার্থীদের মধ্যে অডিসিউসও ছিলেন। কিন্তু পরবর্তীকালে তিনি নিজেই মেনালাউসের সঙ্গে |হেলেনের বিয়ে দেন এবং নিজে হেলেনের আত্মীয়া পেনিলোপীকে বিয়ে করেন। অডিসিউসের কূটকৌশলের কারণেই হেলেনের ব্যর্থ পাণিপ্রার্থীরা সব রকমের বিপদ থেকে হেলেনকে রক্ষা করার জন্য প্রতিজ্ঞাবদ্ধ হন। তারা ঘোষণা করেন যে ভবিষ্যতে হেলেনের কোন ব্যর্থ পাণিপ্রার্থী বা অন্য যেকোন ব্যক্তি দ্বারা হেলেন ও মেনালাউসের কোনো ক্ষতি হবার সম্ভাবনা থাকলে তারা একযোগে বাধা দেবেন। প্যারিস কর্তৃক হেলেন অপহৃত হবার পর সকল গ্রিকবীর ট্রয় আক্রমণের জন্য একত্রিত হন। কিন্তু অডিসিউস তার শিশু পুত্রের টেলেমেকাসের মায়ায় যুদ্ধযাত্রা এড়ানোর পাগলামির ভান শুরু করেন। কিন্তু প্যালামেডিসের কাছে ধরা পড়ে যুদ্ধে অংশগ্রহণ করতে বাধ্য হন।
অডিসিউসের দুঃসাহসী পরিকল্পনার কারণেই সুদীর্ঘ ট্রয় যুদ্ধের অবসান ঘটে। তার পরামর্শেই ট্রোজানদের প্রতারিত করার জন্য বিখ্যাত ট্রয়ের ঘোড়া নির্মিত হয়।
যুদ্ধশেষে স্বদেশ প্রবর্তনের সময় তিনি মহা সসুদ্র দেবতা পোসাইডেনের কোপে পড়ে পথভ্রষ্ট হন। এই কাহিনী নিয়েই রচিত হয়েছে হোমারের অডিসি মহাকাব্য।
নিজের রাজ্য ইথাকায় ফিরে আসার কিছুকাল পর তিনি পুত্র টেলেগোনাস কর্তৃক নিহত হন। টেলেগোনাস ছিল কুহকিনী সার্সির গর্ভজাত পুত্র। পিতার কাছে আপন পরিচয় প্রদানের জন্য সে ইথাকায় আগমন করলে ভুল বোঝাবুঝির কারণে পিতা পুত্রের আগেই যুদ্ধ বাধে এবং অডিসিউস নিহত হন।
ডেথ নোটের পর্বের তালিকা

৩৭ পর্বে ডেথ নোট এনিমেটি সমাপ্ত হয়েছে। নিপ্পন টেলিভিশনে এটি দেখানো হতো। এর শেষ পর্বটি প্রচারিত হয় ২০০৭ সালের ২৬ জুন তারিখে। শেষ পর্বে কিরার সাথে তার জাপান পুলিশ ও অন্যান্য গোয়েন্দা বিভাগের সুদীর্ঘ যুদ্ধের পরিসমাপ্তি ঘটেছে। এখানে ১ থেকে ৩৭ পর্বের প্রচারের তারিখ, নাম এবং কাহিনীসংক্ষেপ উল্লেখিত হল:ে
৩৭ পর্বে ডেথ নোট এনিমেটি সমাপ্ত হয়েছে। নিপ্পন টেলিভিশনে এটি দেখানো হতো। এর শেষ পর্বটি প্রচারিত হয় ২০০৭ সালের ২৬ জুন তারিখে। শেষ পর্বে কিরার সাথে তার জাপান পুলিশ ও অন্যান্য গোয়েন্দা বিভাগের সুদীর্ঘ যুদ্ধের পরিসমাপ্তি ঘটেছে। এখানে ১ থেকে ৩৭ পর্বের প্রচারের তারিখ, নাম এবং কাহিনীসংক্ষেপ উল্লেখিত হল:
<onlyinclude>
</includeonly></onlyinclude>
আফ্রিকান ন্যাশনাল কংগ্রেস

আফ্রিকান ন্যাশনাল কংগ্রেস () দক্ষিণ আফ্রিকার একটি বামপন্থী রাজনৈতিক দল। ১৯১২ সালে South African Native National Congress নামে ব্লুমফন্টেইন শহরে এটি প্রতিষ্ঠিত হয়। ১৯২৩ সালে এটি ANC-তে পরিণত হয়। ১৯৯৪ সাল থেকে এটি দক্ষিণ আফ্রিকার শাসক দল। ১৯৯৯ ও ২০০৪ সালের সাধারণ নির্বাচনে দলটি সংখ্যাগরিষ্ঠতা পায়।
১৯১২ সালের ৮ই জানুয়ারি দক্ষিণ আফ্রিকার কৃষ্ণাঙ্গদের প্রথম জাতীয় পর্যায়ের রাজনৈতিক সংগঠন "আফ্রিকান জাতীয় কংগ্রেস" প্রতিষ্ঠিত হয়। এই সংগঠন আফ্রিকানদের সংহতি, যাবতীয় ধরনের বর্ণবৈষম্যবাদের বিরোধিতা করে এবং "বর্ণবৈষম্যমুক্ত, একীভূত ও গণতান্ত্রিক দক্ষিণ আফ্রিকা" প্রতিষ্ঠার পক্ষে ঘোষণা দেয়। ১৯২৯ সালে এই সংগঠন আফ্রিকান ট্রেড ইউনিয়ন এবং দক্ষিণ আফ্রিকার কমিউনিস্ট পার্টির সঙ্গে মিলে "আফ্রিকান জনগণের অধিকার" নামে একটি সংগঠন গঠিত হয় এবং "পাসপত্র আইন " আর "পার্মিশন" ব্যবস্থা বাতিল করার দাবি জানায়। ১৯৫২ সালে এই সংগঠন দক্ষিণ আফ্রিকার ভারতীয় কংগ্রেসের সংগে যৌথভাবে "অন্যায্য আইন উপেক্ষা করার আন্দোলন" চালাতে শুরু করে। ১৯৫৫ সালের জুন মাসে এই সংগঠন "স্বাধীন সনদ" প্রণয়নে অংশগ্রহণ করে এবং সকল আফ্রিকান জনগণের সমান নাগরিক অধিকার দেয়ার দাবি জানায়।
১৯৬০ সালে এই সংগঠন " পাসপত্র সংক্রান্ত আইন-বিরোধী আন্দোলন" শুরু করে। পরে সংগঠনটিকে অবৈধ সংগঠন বলে ঘোষণা করা হয়। ১৯৬১ সালে এই সংগঠন " জাতীয় বল্লম" নামক সশস্ত্র সংগঠন প্রতিষ্ঠা করে এবং এর সঙ্গে সঙ্গে বিপুল প্রয়াসে রাজনৈতিক ও পররাষ্ট্র বিষয়ক নানা রকম সংগ্রাম পরিচালনা করে। দেশের ভেতরে নিজের তার প্রভাব ক্রমেই সম্প্রসারিত হতে থাকে। সংগঠনটি আফ্রিকান ঐক্য সংস্থার স্বীকৃতি ও সমর্থন অর্জন করে।
আফ্রিকান ন্যাশনাল কংগ্রেসের অন্যতম নেতা নেলসন ম্যান্ডেলা বর্ণবাদ বিরোধী আন্দোলনে সক্রিয়ভাবে অংশ নেন। ১৯৬২ সালে তাকে দক্ষিণ আফ্রিকার বর্ণবাদী সরকার গ্রেপ্তার করে ও অন্তর্ঘাতসহ নানা অপরাধের দায়ে যাবজ্জীবন কারাদণ্ড দেয়।
১৯৮৯ সালে সংগঠনটি আবার বৈধ সংগঠনের মর্যাদা অর্জন করে।
এএনসি'র পতাকা তিনটি রঙের সংমিশ্রণে তৈরী করা হয়েছে। রংগুলো হলো - কালো, সবুজ এবং সোনালী। এখানে কালো রং - দক্ষিণ আফ্রিকার আদি জনগোষ্ঠীর প্রতিচ্ছবি, সবুজ - আফ্রিকার ভূমি এবং সোনালী - খনি এবং প্রাকৃতিক সম্পদের প্রতিচ্ছবি। এছাড়াও, দলীয় ওমখন্তো উই সিজুই যুদ্ধ শাখায় পতাকাটি ব্যবহার করা হতো।
আকসুম

আকসুম (Aksum; "Ak̠ʷsəm"; "Ak̠su)" ; উত্তর ইথিওপিয়াতে অবস্থিত একটি শহর।
যিশুখ্রিস্টের জন্মের কাছাকাছি সময়ে আকসুম সাম্রাজ্যের বাণিজ্যকেন্দ্র হিসেবে শহরটির আবির্ভাব ঘটে। ৭ম শতকে মুসলিম শাসনের প্রভাবে শহরটি গুরুত্বহীন হয়ে পড়ে।
আকসুমের বর্তমান অধিবাসী সংখ্যা প্রায় ৫০,০০০ এবং এদের প্রায় তিন-চতুর্থাংশ ইথিওপীয় অর্থোডক্স গির্জার সদস্য।
১৯৮০ সালে ঐতিহাসিক তাৎপর্যের জন্য ইউনেস্কো শহরটিকে ওয়ার্ল্ড হেরিটেজ সাইটের তালিকায় অন্তর্ভুক্ত করে।
ট্রাফোর্ড

মেট্রোপলিটন বোরো অব ট্রাফোর্ড ইংল্যান্ডের গ্রেটার ম্যানচেস্টারের একটি মেট্রোপলিটন বোরো। এর জনসংখ্যা ২১০,১৪৫ (২০০১ আদমশুমারী), এর শহরগুলির মধ্যে রয়েছে অ্যালট্রিনকাম, সেল, স্ট্রেটফোর্ড, এবং আর্মস্ট্রং।
স্থানীয় সরকার আইন, ১৯৭২ অনুযায়ী, ১৯৭৪ সালের ১ এপ্রিল অ্যালট্রিনকাম ও সেল বারোদুটি, বোডোন, হেল ও বাকলো গ্রাম্য জেলার অংশবিশেষ যা পূর্বে চেশায়ারের অন্তর্ভুক্ত ছিল, স্ট্রেটফোর্ড বোরো ও আর্মস্টোন গ্রাম্য জেলা যেদুটি পূর্বে ল্যাঙ্কাশায়ারের মধ্যে ছিল একত্রীকরন করে বোরোটি প্রতিষ্ঠিত হয়।
এই বোরোর মাঝ নিয়ে মার্সি নদী বয়ে গেছে যেটি ট্রাফোর্ডকে উত্তর ও দক্ষিণ ট্রাফোর্ডে ভাগ করেছে। ঐতিহাসিকভাবে মার্সি নদী ল্যাঙ্কাশায়ার ও চেশায়ার এর সীমানা হিসেবে ব্যবহৃত হত।
গ্রিক পুরাণের চরিত্রের তালিকা

"গ্রিক-রোমান পৌরাণিক চরিত্রসমূহের তালিকা নামে আরেকটি তালিকা রয়েছে। উক্ত তালিকায় প্রতিবর্ণীকরণের সমস্যা রয়ে গেছে। এই তালিকায় সঠিক প্রতিবর্ণীকরণের চেষ্টা করা হবে। হয়ে গেলে আগেরটার সাথে একীভূত করে দেয়া হবে।"
পোস্টস্ক্রিপ্ট

পোস্টস্ক্রিপ্ট () একটি স্ট্যাক-ভিত্তিক প্রোগ্রামিং ভাষা। যা ইলেকট্রনিক এবং ডেস্কটপ প্রকাশনার ক্ষেত্রে সবচেয়ে বেশি ব্যবহৃত হয়। তবে টুরিং সম্পূর্ণ প্রোগ্রামিং ভাষা হিসাবে, পোস্টস্ক্রিপ্ট অন্যান্য অনেক উদ্দেশ্যেও ব্যবহার করা যেতে পারে। ১৯৮২ থেকে ১৯৮৪ পর্যন্ত, ওয়ার্নক, চার্লস গেসকে, ডগ ব্রটজ, এড টাফ্ট এবং বিল প্যাক্সটন অ্যাডোবি সিস্টেমসে এটি তৈরি করেন। এর সর্বশেষ সংস্করণটি হলো পোস্টস্ক্রিপ্ট 3, 1997 সালে প্রথম প্রকাশিত হয়েছিল।
১৯৮৪ সালে, সর্বপ্রথম পোস্টস্ক্রিপ্ট এর প্রথম সংস্করণটি বাজারে প্রকাশিত হয়।
১৯৯১ সালে, পোস্টস্ক্রিপ্ট এর দ্বিতীয় সংস্করণটি চালু হয়। প্রথম সংস্করণের তুলনায় এতে বেশ কিছু সুবিধা অন্তর্ভুক্ত ছিল। যেমন- দ্রুত গতি এবং নির্ভরযোগ্যতা, ইন-রাস্টার ইমেজ প্রসেসিং (RIP) সমর্থন, ইমেজ ডিকম্প্রেশন (উদাহরণস্বরূপ, JPEG ছবিগুলি পোস্টস্ক্রিপ্ট প্রোগ্রাম দ্বারা রেন্ডার করা যেত), কম্পোজিটের ফন্ট সমর্থন, এবং পুনঃব্যবহারযোগ্য বিষয়বস্তু ক্যাশে করার জন্য ফর্ম প্রক্রিয়া।
এটি পোস্টস্ক্রিপ্ট এর সর্বশেষ সংস্করণ, যা ১৯৯৭ সালের শেষের দিকে প্রকাশিত হয়। পোস্টস্ক্রিপ্ট 3 বিদ্যমান মালিকানাধীন রঙের ইলেকট্রনিক প্রিপ্রেস সিস্টেমগুলি প্রতিস্থাপনের ক্ষেত্রে উল্লেখযোগ্য ছিল। তারপরে ম্যাগাজিন উৎপাদনের জন্য ব্যাপকভাবে ব্যবহৃত হতো, ধূসর রঙের 4096টি শেড (পোস্টস্ক্রিপ্ট লেভেল 2 এ উপলব্ধ ছিল 256টি) সহ মসৃণ শেডিং অপারেশন প্রবর্তনের মাধ্যমে, সেইসাথে DeviceN, একটি রঙের স্থান যা অতিরিক্ত কালি রং যুক্ত করার অনুমতি দেয়, যৌগিক রঙের পৃষ্ঠাগুলিকে স্পট রঙ বলা হয়।
"Hello World" প্রোগ্রাম, কোনো ভাষায় একটি ছোট প্রোগ্রামের উদাহরণ দেওয়ার প্রথাগত পদ্ধতি।
or if the output device has a console
আফতাব (দ্ব্যর্থতা নিরসন)

আফতাব ( "âftâb", অর্থ "সূর্যের আলো" বা "সূর্যালোক") একটি পদবী বা পারিবারিক নাম এবং একটি পুংলিঙ্গবাচক নাম।
আফতাব দিয়ে বোঝাতে পারে
আন্তঃমহাদেশীয় কাপ (ফুটবল)

ইউরোপীয়ান/দক্ষিণ আমেরিকান কাপ, যা সাধারনভাবে ইন্টারকন্টিনেন্টাল কাপ অথবা টয়োটা কাপ নামে পরিচিত, ছিল একটি ফুটবল প্রতিযোগিতা যেটির আয়োজন করত উয়েফা এবং কনমেবল।
এই ইউরোপের চ্যাম্পিয়ন্স লিগ ও দক্ষিণ আমেরিকার কোপা লিবের্তাদোরেস বিজয়ীদের মাঝে অনুষ্ঠিত হত (সেই বছরগুলিতে বিশ্বের সবচেয়ে শক্তিশালী ক্লাবগুলো)। ১৯৮০ সালের পর সবগুলো প্রতিযোগিতা জাপানে অনুষ্ঠিত হয়েছে।
২০০০ সালে ফিফা ক্লাব বিশ্বকাপ শুরুর আগে এই কাপটিকে বলা হত বিশ্ব ক্লাব চ্যাম্পিয়নশিপ।
২০০৫ সাল থেকে ইন্টারকন্টিনেন্টাল কাপ বন্ধ করে তার স্থানে ফিফা ক্লাব বিশ্বকাপ প্রতিযোগিতা অনুষ্ঠিত হচ্ছে যেটিতে উয়েফা ও কনমেবল ছাড়াও আরও অংশ নিচ্ছে উত্তর আমেরিকান, এশীয়, আফ্রিকান এবং ওশেনীয় বিজয়ীরা।
আসলে এটা ক্লাবের জন্য বিশ্ব কাপ মত আনুষ্ঠানিকভাবে গণ্য করা হয় থেকে ফিফা।
যানবাহন

যানবাহন ( হতে) হলো এক স্থান হতে অন্য স্থানে যাতায়াত ও মালামাল পরিবহনের জন্য ব্যবহার করা যান্ত্রিক মাধ্যম। অধিকাংশ যানবাহনই মানুষের তৈরী, যেমন, বাইসাইকেল, গাড়ি, ট্রেন, জাহাজ, এবং উড়োজাহাজ। তবে অনেক ক্ষেত্রে প্রাকৃতিক অনেক বস্তুও পরিবহনের কাজে ব্যবহৃত হয়, যেমন হিমবাহ, ভাসমান গাছের গুঁড়ি, ইত্যাদি।
অনেক ক্ষেত্রেই যানবাহন মানুষ বা পশু দ্বারা চালিত হয়। যেমন, রিকশা, গরুর গাড়ি। তবে কেবল পশু যখন যাতায়াতের কাজে ব্যবহার করা হয় (যেমন ঘোড়া), তখন তাদেরকে যানবাহনের অন্তর্গত হিসাবে ধরা হয় না।
স্থলভাগে চালিত অধিকাংশ যানবাহনেই চাকা থাকে। ব্যতিক্রম হলো হোভারক্রাফট, স্নোমোবাইল, স্লেজ, ইত্যাদি।
ইলেকট্রন বিজ্ঞান

ইলেকট্রন বিজ্ঞান হলো ফলিত পদার্থবিজ্ঞান এবং তড়িৎ প্রকৌশলের একটি আন্তঃক্ষেত্রীয় শাখা, যেখানে বৈদ্যুতিক সঙ্কেতের বহন, প্রবাহ, নিয়ন্ত্রণ, ব্যবহারিক আচরণ ও প্রক্রিয়া আলোচিত হয়, যা বায়ুশূন্য নল (ভ্যাকিউম টিউব), গ্যাস বা অর্ধপরিবাহী যন্ত্রাংশের মধ্য দিয়ে ইলেকট্রনের সঞ্চালন এবং নিয়ন্ত্রণকে অন্তর্ভুক্ত করে। ১৯০৪ সালে জন অ্যামব্রোস ফ্লেমিং দুটি তড়িৎ ধারক বৈশিষ্ট্যসম্পন্ন এক ধরনের বদ্ধ বায়ুশূন্য কাচের নল (ভ্যাকিউম টিউব) উদ্ভাবন করেন, যার মাধ্যমে একমুখী তড়িৎ প্রবাহ প্রেরণ সম্ভব হয়। এর মাধ্যমে ইলেকট্রন বিজ্ঞানের যাত্রা শুরু হয়। ইংরেজি ভাষায় এটি ইলেকট্রনিক্স (Electronics) নামে পরিচিত।
ইলেকট্রন বিজ্ঞানের বিকাশ শুরু হয় বিদ্যুৎ এবং চৌম্বকত্ব সম্পর্কিত মানবজাতির ক্রমবর্ধমান জ্ঞান থেকে। ১৯ শতকের শুরুতে, বিজ্ঞানীরা বিদ্যুৎ ও চৌম্বকত্বের মধ্যে সম্পর্ক আবিষ্কার করেন, যা পরবর্তীতে বৈদ্যুতিক চৌম্বকত্ব তত্ত্বের জন্ম দেয়। এসব আবিষ্কার বৈদ্যুতিক যোগাযোগের প্রযুক্তি যেমন টেলিগ্রাফ, টেলিফোন এবং পরবর্তীতে বেতার প্রযুক্তি উদ্ভাবনের পথ সুগম করে।
১৮৮০-এর দশকে, থমাস এডিশন এবং অন্যান্য বিজ্ঞানীরা বৈদ্যুতিক প্রবাহের গতিবিধি সম্পর্কে গবেষণা শুরু করেন এবং তাপীয় ইলেকট্রন নিঃসরণের ধারণা পোষণ করেন, যা পরবর্তীতে ভ্যাকিউম টিউবের উদ্ভাবনে সাহায্য করে। ১৯০৪ সালে, জন অ্যামব্রোস ফ্লেমিং আবিষ্কার করেন দ্বি-ইলেকট্রোড ভ্যাকিউম টিউব বা ডায়োড, যা বৈদ্যুতিক প্রবাহ একদিকে প্রবাহিত করতে সক্ষম। এরপর ১৯০৭ সালে, লিয়ন দে ফরেস্ট ত্রি-ইলেকট্রোড ভ্যাকিউম টিউব বা ট্রায়োড উদ্ভাবন করেন, যা বৈদ্যুতিক সংকেত বাড়ানোর জন্য ব্যবহৃত হয়। এই আবিষ্কারগুলি বেতার যোগাযোগ এবং পরবর্তীতে রেডিও ও টেলিভিশনের বিকাশে বিপ্লব ঘটিয়েছিল।
দ্বিতীয় বিশ্বযুদ্ধের সময়, রাডার, সোনার এবং অন্যান্য সামরিক প্রযুক্তির উন্নয়ন দ্রুত এগিয়ে যায়, এবং এই সময়কালে মাইক্রোওয়েভ প্রযুক্তি ও ডিজিটাল কম্পিউটার সম্পর্কিত গবেষণা ত্বরান্বিত হয়। যুদ্ধের পর, ১৯৪৭ সালে ট্রানজিস্টরের আবিষ্কার এবং ১৯৫৯ সালে সমন্বিত বর্তনী (ইন্টিগ্রেটেড সার্কিট) উদ্ভাবনের মাধ্যমে ইলেকট্রনিক্সের নতুন যুগের সূচনা হয়। ট্রানজিস্টর ভ্যাকিউম টিউবের তুলনায় ছোট, হালকা এবং অনেক বেশি দক্ষ ছিল, যা কম্পিউটার, টেলিভিশন এবং অন্যান্য গ্রাহক ইলেকট্রনিক্সের উন্নয়নকে ত্বরান্বিত করেছিল।
অ্যানালগ ইলেকট্রনিক্স: অ্যানালগ সিস্টেমে, তথ্য ধারাবাহিকভাবে একটি সাইন ওয়েভের মাধ্যমে প্রতিনিধিত্ব করা হয়। অডিও এবং ভিডিও সিগন্যাল অ্যানালগ সিগন্যালের উদাহরণ।
ডিজিটাল ইলেকট্রনিক্স: ডিজিটাল সিস্টেমে, তথ্য বাইনারি সংখ্যা (০ এবং ১) দ্বারা প্রতিনিধিত্ব করা হয়। কম্পিউটার, মোবাইল ফোন এবং অন্যান্য ডিজিটাল ডিভাইস ডিজিটাল ইলেকট্রনিক্সের উদাহরণ।
আজকের সমাজে ইলেকট্রনিক্স প্রযুক্তি অপরিহার্য। এর প্রয়োগের মধ্যে রয়েছে:
যোগাযোগ: মোবাইল ফোন, টেলিভিশন, রেডিও, ইন্টারনেট
কম্পিউটিং: ডেস্কটপ কম্পিউটার, ল্যাপটপ, স্মার্টফোন, ট্যাবলেট
গ্রাহক ইলেকট্রনিক্স: ওয়াশিং মেশিন, রেফ্রিজারেটর, মাইক্রোওয়েভ ওভেন, এয়ার কন্ডিশনার
শিল্প ও উৎপাদন: রোবটিক্স, অটোমেশন, কম্পিউটার-সংক্রান্ত নির্মাণ
স্বাস্থ্যবিজ্ঞান: চিকিৎসা ইমেজিং, জীবন রক্ষাকারী যন্ত্রপাতি, টেলিমেডিসিন
বিনোদন: ভিডিও গেম, মিউজিক প্লেয়ার, সিনেমা
জুলিয়াস সিজার

জুলিয়াস সিজার (পুরো নাম - গাইআস জুলিও কায়সার; লাতিন: CAIVS IVLIVS CAESAR, উচ্চারণ: [ˈɡaː.i.us ˈjuːli.us ˈkaɪsar], প্রাচীন গ্রিক Καίσαρ, Kaisar; জন্ম: ১২ অথবা ১৩ জুলাই ১০১ অথবা ১০০ খ্রীষ্টপূর্বাব্দ - রো্ম - মৃত্যু ১৫ মার্চ ৪৪ খ্রীষ্টপূর্বাব্দ) ছিলেন রোম সাম্রাজ্যের একজন সেনাপতি এবং একনায়ক; এছাড়া লাতিন ভাষায় রচিত তার লেখা গদ্যসাহিত্যও উল্লেখের দাবি রাখে। তাঁকে ইতিহাসে সর্বাপেক্ষা গুরুত্বপূর্ণ এবং প্রভাবশালী ব্যক্তিদের মধ্যে একজন বলে বিবেচনা করা হয়। যে সমস্ত ঘটনার ফলে তার সমসাময়িক ও ঠিক তার পরবর্তী যুগে রোমের প্রশাসনিক চরিত্রে ব্যাপক পরিবর্তন সাধিত হয় ও রোম একটি গণতন্ত্র থেকে একটি একনায়ককেন্দ্রিক সাম্রাজ্যে পরিণত হয়, সেইসমস্ত ঘটনায় জুলিয়াস সিজারের ভূমিকা ছিল যথেষ্ট উল্লেখযোগ্য। "এলাম দেখলাম জয় করলাম" এটি ছিলো জুলিয়াসের বাণী। অবাক করা বিষয় রোমান সভ্যতা নদী মাতৃক ছিলো না।
৪৯ খ্রীষ্টপূর্বাব্দের শেষপর্যন্ত তিনি রোমের একনায়ক ছিলেন; ৪৭ খ্রীষ্টপূর্বাব্দ থেকে ৪৬ খ্রীষ্টপূর্বাব্দে প্রায় দশ বছরের দায়িত্বে এবং ৪৪ খ্রীষ্টপূর্বাব্দ অনন্ত একনায়কত্ব হিসেবে। কিছু ইতিহাসবিদের দ্বারা বিবেচনা করা হয়েছিল রোমের প্রথম সম্রাট। তিনি টলেমীয় মিসরের সর্বশেষ সক্রিয় ফারাও ক্লিওপেট্রার প্রতি আকৃষ্ট হয়ে পড়েন এবং তার গর্ভে সন্তান জন্মগ্রহণ করে।
গাল্লীয়া জয়ের সঙ্গে যা আটলান্টিক মহাসাগর এবং রাইনতে, রেস রোমান জনগণ শাসন প্রসারিত করেছিল, প্রথম বারের মত ব্রিটেন এবং জার্মানিদের আক্রমণের জন্য সেখানে রোমান সৈন্যবাহিনী নিয়ে যায় এবং স্পেন, গ্রিস, আফ্রিকা, মিশর এবং পন্তুসতেও যুদ্ধ করে।
ইয়োহান জেবাস্টিয়ান বাখ

ইয়োহান জেবাস্টিয়ান বাখ () (২১শে মার্চ, ১৬৮৫ পু. প. – ২৮শে জুলাই, ১৭৫০ ন. প.) একজন জার্মান সুরকার ও অর্গানবাদক। তার কাজের পরিমাণ বিপুল। কয়ার, অর্কেস্ট্রা ও একক বাদনের জন্য লেখা তার ধর্মীয় ও ধর্মনিরপেক্ষ সঙ্গীতকর্ম বারোক পর্বের বিভিন্ন সাঙ্গীতিক ধারাকে একত্রিত করে ও পূর্ণতা প্রদান করে। বাখ কোন নতুন ধরনের সঙ্গীত উদ্ভাবন করেননি। তবে তিনি কাউন্টারপয়েন্ট, ছোট থেকে বড় স্কেলে সুনিয়ন্ত্রিত প্রগমন, ইতালি ও ফ্রান্সের সঙ্গীত থেকে ঋণ করা ছন্দ ও টেক্সচারের প্রয়োগ, ইত্যাদি কৌশল ব্যবহার করে তার সমকালীন জার্মান সঙ্গীতকে ঋদ্ধ করেন। তিনি সর্বকালের অন্যতম সেরা সুরকার হিসেবে খ্যাত।
জীবিত অবস্থায় একজন দক্ষ অর্গানবাদক হিসেবে প্রচুর খ্যাতি লাভ করলেও সুরকার হিসেবে বাখ তেমন পরিচিতি পান নি। বাখের সমসাময়িক অন্যান্য সুরকাররা বারোক ঘরানার গঠন ও "কনট্র্যাপচুয়াল" ধরনের সঙ্গীতের প্রতি তার অণুরাগকে সেকেলে মনে করতেন‌- বিশেষ করে তার সঙ্গীতজীবনের শেষের দিকে, যখন মূলধারার সঙ্গীত ক্রমশ "রকোকো", ও আরও পরবর্তীকালে ধ্রুপদী, রূপ গ্রহণ করতে থাকে। বাখের সঙ্গীত সম্পর্কে সঙ্গীতজ্ঞদের সত্যিকারের আগ্রহ দেখা যায় ১৯শ শতকের প্রথম দিকে; অন্যদের হাতে তার সঙ্গীতের চর্চাও শুরু হয় এ সময়েই।
বাখের সঙ্গীতকর্ম চিন্তার গভীরতা, কৌশলগত দক্ষতা ও শৈল্পিক সৌন্দর্যের জন্য বিখ্যাত। নিচে "Weihnachtsoratorium" থেকে নেয়া কোরাস "Ehre sei Gott in der Höhe" শুনুন। এটি বাখ ১৭৩৪-এ রচনা করেন।
সাংক্‌ত গেয়র্গেস গির্জার অর্গানবাদক ইয়োহান আমব্রোসেউস বাখ এবং মারিয়া এলিজাবেটা বাখের সবচেয়ে ছোট ছেলে ইয়োহান জেবাস্টিয়ান বাখ জার্মানির টুরিঙেন প্রদেশের আইজেনাখ শহরে জন্মগ্রহণ করেন। বাবার হাতেই বেহালা এবং হারপসিকর্ড বাদনে বাখের হাতেখড়ি হয়। বাখের চাচারা সবাই ছিলেন পেশাদার সঙ্গীতবিদ; চার্চের অর্গানবাদক, রাজসভার বাজিয়ে, সুরকার হিসেবে নানা জায়গায় কর্মরত ছিলেন তারা। এই চাচাদের মধ্যে বিশেষ খ্যাতিমান একজন, ইয়োহান ক্রিস্টফ বাখ (১৬৪৫‌-১৬৯৩), অর্গানের সাথে জেবাস্টিয়ান বাখের পরিচয় করান। সঙ্গীত বিষয়ে নিজের পরিবারের অর্জন নিয়ে বেশ গর্ব ছিলো বাখের, যার বহিঃপ্রকাশ ১৭৩৫ সালে তার নিজের হাতে করা "বাখ সঙ্গীত পরিবারের উৎস" নামক বংশপঞ্জিকার খসড়া।
বাখের মা ১৬৬৪ সালে মারা যান,এবং তার বাবা এর ৮ মাস পরেই মারা যান।১০ বছর বয়সের এতিম এই শিশু তার ভাইদের মধ্যে সবার বড় johann christopher bach(1671-1721) যিনি ছিলেন Michaeliskirche (Ohrdruf, Sachsen-Gotha-Altenburg এ অবস্থিত) এর একজন অর্গানবাদক।ঐ সময় তিনি তার ভাইয়ের কাছ থেকে সঙ্গীত সম্বন্ধে মূল্যবান জ্ঞান লাভ করেন এবংcalvichord বাজানো শেখেন।
লুডভিগ ফান বেটহোফেন

লুডভিগ ফান বেটহোফেন(; ১৭ ডিসেম্বর ১৭৭০ – ২৬ মার্চ ১৮২৭) একজন জার্মান সুরকার এবং পিয়ানো বাদক। তাকে সর্বকালের শ্রেষ্ঠ সুরকারদের একজন মনে করা হয়। তিনি পাশ্চাত্য সঙ্গীতের ধ্রুপদী ও রোমান্টিক যুগের অন্তর্বর্তীকালীন সময়ের প্রভাবশালী ব্যক্তিত্ব। তার খ্যাতি ও প্রতিভা পরবর্তী প্রজন্মের সুরকার, সঙ্গীতজ্ঞ ও শ্রোতাদের অনুপ্রাণিত করেছে।
বেটহোফেনের জন্ম জার্মানির বন শহরে। তরুণ বয়সে তিনি সেখান থেকে অস্ট্রিয়ার ভিয়েনায় চলে আসেন ও সেখানেই বাকি জীবন কাটান। এখানে তিনি ইওসেফ হাইডেনের অধীনে দীক্ষা নেন এবং শিঘ্রই অসামান্যকৌশলী পিয়ানোবাদক হিসেবে খ্যাতিলাভ করেন। বয়স ত্রিশ ছোঁয়ার আগেই তিনি ধীরে ধীরে তার শ্রবণশক্তি হারাতে থাকেন, কিন্তু এই ব্যক্তিগত বিপর্যয়ের মাঝেও তিনি বিশ্বকে বহুদিন ধরে অসাধারণ সব “মাস্টারপিস” উপহার দিয়ে যান। বেইটোভেন ছিলেন প্রথম “ফ্রি-ল্যান্স” সুরকারদের একজন — তিনি ভাড়ায় কনসার্ট পরিচালনা করতেন, তার সুর প্রকাশকদের কাছে বিক্রি করতেন ও কিছু সহৃদয় ধনীর কাছ থেকে ভাতা পেতেন — গির্জা বা কোন রাজকীয় সভায় স্থায়ী চাকরি করা তার স্বভাবে ছিল না।
মস্তিষ্ক

মস্তিষ্ক হলো কেন্দ্রীয় স্নায়ুতন্ত্রের স্ফীত, তরল দ্বারা পূর্ণ গহ্বরযুক্ত ও মেনিনজেস নামক আবরণী দ্বারা আবৃত করোটির ভেতরের অংশ। ভ্রুণ অবস্থায় সুষুম্নাকান্ডের অগ্রবর্তী দন্ডাকার অংশ ভাঁজ হয়ে পর পর ৩টি বিষমাকৃতির স্ফীতি তৈরী করে৷ স্ফীতি ৩টি মিলেই গঠিত হয় মস্তিষ্ক৷ প্রাপ্তবয়স্ক লোকের মস্তিষ্কের আয়তন ১৫০০ ঘন সেন্টিমিটার, গড় ওজন ১.৩৬ কেজি। মানবদেহে সেরিব্রাল কর্টেক্সে প্রায় ১৪ থেকে ১৬ বিলিয়ন নিউরন থাকে। মস্তিষ্ক মেনিনজেস নামক পর্দা দ্বারা আবৃত। মানুষের মস্তিষ্কের প্রধান তিনটি অংশ হলো গুরুমস্তিষ্ক, মধ্যমস্তিষ্ক এবং লঘুমস্তিষ্ক।
(ক) গুরুমস্তিষ্ক: মস্তিষ্কের প্রধান অংশ হলো গুরুমস্তিষ্ক। এটি ডান ও বাম খণ্ডে বিভক্ত। এদের ডান ও বাম সেরিব্রাল হেমিস্ফিয়ার বলে। মানব মস্তিষ্কের সেরিব্রাল হেমিস্ফিয়ার অধিকতর উন্নত ও সুগঠিত।
(খ) মধ্যমস্তিষ্ক: গুরুমস্তিষ্ক ও পনস এর মাঝখানে মধ্যমস্তিস্ক অবস্থিত। মধ্যমস্তিষ্ক দৃষ্টিশক্তি,শ্রবণশক্তির সাথে সম্পর্কযুক্ত।
(গ) লঘুমস্তিষ্ক : লঘুমস্তিষ্ক গুরুমস্তিষ্কের নিচে ও পশ্চাতে অবস্থিত। এটা গুরু মস্তিষ্কের চেয়ে আকারে ছোট। লঘুমস্তিষ্ক কথা বলা ও চলাফেরা নিয়ন্ত্রণ করে। এর তিনটি অংশ হলো সেরিবেলাম, পনস এবং মেডুলা।
মানবমস্তিষ্কের মূল গঠন-উপাদান হল স্নায়ুকোষ। এই কোষগুলো বৈদ্যুতিক সংকেতের আকারে অনুভূতি পরিবহন করতে পারে। এদের দুই প্রান্তে যে শাখাপ্রশাখার মত প্রবর্ধক থাকে তারা হল ডেন্ড্রাইট, আর মূল তন্তুর মত অংশের নাম অ্যাক্সন। ডেন্ড্রাইট হল সংকেতগ্রাহক অ্যান্টেনার মত, যা অন্য নিউরন থেকে সংকেত গ্রহণ করে। অ্যাক্সন সেই সংকেত পরিবহন করে অপরপ্রান্তের ডেন্ড্রাইটে নিয়ে যায়। দুটি বা ততোধিক নিউরোনের সংযোগস্থলকে বলে সিন্যাপস, যেখানে এদের সংকেত বিনিময় হয়। মূলত একটি নিউরনের অ্যাক্সন এবং অপর একটি নিউরনের ডেনড্রাইটের মিলনস্থলকে স্নায়ুসন্ধি (সিন্যাপস) বলে। মানুষের করটেক্সে মোটামুটি ১০,০০০ এর মত সিন্যাপস থাকে। মানুষের সেরিব্রামের বাম অংশ তুলনামূকভাবে বেশি উন্নত৷ সেরিব্রামকে গুরুমস্তিষ্কও বলা হয়৷ সেরিব্রামের ভিতরের অংশে স্নায়ুতন্ত থাকে৷ এই অংশটি শ্বেত বর্ণের এবং বাইরের অংশ ধূসর বর্ণের। সেরিব্রামের ডান খণ্ড শরীরের বাম অঞ্চল এবং সেরিব্রামের বাম খণ্ড শরীরের ডান অঞ্চল নিয়ন্ত্রণ করে।
মানুষের মস্তিষ্ক ৩ ভাগে বিভক্ত ৷ 
সমগ্র কেন্দ্রীয় স্নায়ুসূত্র ফাঁপা বা গহ্বরবিশিষ্ট। মস্তিষ্কের গহ্বরকে ইংরেজীতে ভেনট্রিকল (Ventricle) বলে। সুষুম্না কাণ্ডের গহ্বরকে কেন্দ্রীয় নালী (Central Canal) বলা হয়। ভেনট্রিকল ও কেন্দ্রীয় নালী দুইই তরল লিম্ফ পদার্থে পূর্ণ থাকে যার নাম 'সেরিব্রোস্পাইনাল ফ্লুইড' (Cerebro-Spinal fluid)। এই রসের মাধ্যমে মস্তিষ্ক ও সুষূম্নাকাণ্ডের কোষ- গুলিতে খাদ্য ও অক্সিজেন প্রেরিত হয়।
মস্তিষ্কের মধ্যে যে সব গহ্বর দেখা যায় তার মধ্যে আছে-
১। একজোড়া পার্শ্ব ভেনট্রিকল (Lateral ventricle)-যা সেরিব্রামের দুটি গোলার্ধের মধ্যে অবস্থিত।
২। তৃতীয় ভেনট্রিকল, (Third Ventricle)-ডায়ানসেফালন মধ্যবর্তী গহ্বর যা ফোরামেন অব মনরো (Foramen of Monro) নামে ছিদ্রের মাধ্যমে দুটি পার্শ্ব ভেনট্রিকলের সঙ্গে যুক্ত।
৩। চতুর্থ ভেনট্রিকল, (Fourth Ventricle)-মেডালা অবলংগাটা মধ্যবর্তী গহ্বর, যা ইটার (Iter) বা অ্যাকুইডাক্ট অব সিলভিয়াস (Aqueduct of Sylvius) নামে একটি সরু নালীর সাহায্যে তৃতীয় ভেনট্রিকলের সঙ্গে যুক্ত।
বিশ্ব মস্তিষ্ক দিবস
ক্যাক্‌টাস

ক্যাক্‌টাস () হচ্ছে Caryophyllales বর্গের এবং Cactaceae পরিবারের উদ্ভিদ। শব্দটি লাতিন ভাষার κάκτος (kaktos) থেকে এসেছে। এটি সালোকসংশ্লেষের জন্যে ক্যাম (ক্রাসুলেসিয়ান অ্যাসিড মেটাবোলিজম) বিপাক পথ ব্যবহার করে।
ক্যাক্‌টাস ঘরের ভেতর টবে লাগানো হলে ১০ থেকে ৪০ বছর এবং জমিতে আরও বেশি বছর বেঁচে থাকে পারে।
প্রায় দুই হাজার জাত আছে। যেমন কোচিনেলিফেরা, মনাকাটা, নাইগ্রিকান্স, ওপানসিয়া ইত্যাদি।
যে সমস্ত এলাকায় জলের পরিমাণ কম সেখানে বিশেষ ধরনের উদ্ভিদ জন্মায়। মরুভূমিতে, অথবা উঁচু শুকনো এলাকায়, যে উদ্ভিদ জন্মায় তাদের জাঙ্গল উদ্ভিদ (Xerophytes) বলা হয়। ফণিমনসা, তেশিরা মনসা ইত্যাদি ক্যাকটাস জাতীয় জাঙ্গল উদ্ভিদ। বিভিন্ন ধরনের ক্যাকটাসের অভিযোজন-কৌশল প্রায় একই তা উল্লেখ করা হলঃ
ক্যাথলিক মণ্ডলী

ক্যাথলিক গির্জা সদস্যসংখ্যা অনুযায়ী খ্রীষ্টধর্মের বৃহত্তম মণ্ডলী বা শাখা। 
২০১৬ সালের হিসাব অনুযায়ী সারা বিশ্বে প্রায় ১৩০ কোটি লোক রোমান ক্যাথলিক গির্জা দীক্ষিত বলে পরিগণিত হন। রোমীয় ক্যাথলিক গির্জা "বিশ্বের প্রাচীনতম নিরবচ্ছিন্নভাবে অদ্যাবধি সচল আন্তর্জাতিক সংস্থা" হিসেবে পরিচিত। নাসরতীয় যীশু ও তাঁর বারোজন প্রেরিত কর্তৃক প্রবর্তিত প্রথম ও অবিভক্ত খ্রীষ্টান সম্প্রদায় থেকে শুরু করে নিরবচ্ছিন্ন প্রেরিতীয় উত্তরাধিকারের মাধ্যমে এই মণ্ডলী এখন পর্যন্ত টিকে আছে। মণ্ডলীটির সর্বোচ্চ নেতা হলেন রোমের বিশপ, যাঁকে পোপ উপাধি দেওয়া হয়। মণ্ডলীর কেন্দ্রীয় প্রশাসন, যার নাম “পবিত্র পোপরাজ্য”, ইতালির রোম শহরের অভ্যন্তরীণ একটি স্বতন্ত্র নগররাষ্ট্র ভ্যাটিকান সিটিতে অবস্থিত।
ক্যাথলিক শব্দটি গ্রীক শব্দ কাথোলিকোস () থেকে এসেছে, যার অর্থ সর্বজনীন। খ্রীষ্টধর্মের ইতিহাসের প্রথম দিকে এই অর্থে ব্যবহৃত হলেও ৪র্থ শতকে এসে ক্যাথলিক বলতে রোমের পোপের অনুসারীদের বোঝানো শুরু হয়।
নিকীয় মতবাদটি ক্যাথলিক ভিত্তি। ক্যাথলিক মণ্ডলী দাবি করে যে এটি যীশুখ্রীষ্ট কর্তৃক প্রতিষ্ঠিত অদ্বিতীয়, পবিত্র, সর্বজনীন (ক্যাথলিক) ও আদিপ্রচারকদের (প্রেরিতগণ) গির্জা। এটি আরও দীক্ষা দেয় যে, ক্যাথলিক বিশপরা হলেন যীশুখ্রীষ্টের শিষ্যদের উত্তরসূরী প্রচারক। তারা আরও বলেন যে পোপ হলেন প্রেরিত পৌলের উত্তরসূরী এবং যীশুখ্রীষ্ট নিজে সাধু পৌলকে শ্রেষ্ঠত্ব অর্পণ করেছিলেন। ক্যাথলিক গির্জা দাবি করে যে এটি আদি খ্রীষ্টধর্মীয় বিশ্বাস অনুযায়ী কাজ করে, তাদের বিশ্বাস অভ্রান্ত এবং পবিত্র ঐতিহ্যের মাধ্যমে এটি পরম্পরাক্রমে অদ্যাবধি চলে এসেছে।
ক্যাথলিক মণ্ডলীর সাতটি প্রধান অনুষ্ঠান আছে, যাদের মধ্যে সবচেয়ে গুরুত্বপূর্ণটি হল যীশুর নিস্তারপর্বের ভোজ উদ্‌যাপন অনুষ্ঠান। বহু মানুষের উপস্থিতিতে স্ত্রোত্রপাঠের মাধ্যমে এটি সম্পন্ন করা হয়। একজন পাদ্রি মদ ও রুটি উৎসর্গ করেন, যেগুলি যথাক্রমে যীশুর রক্ত ও দেহের প্রতিনিধিত্বমূলক।
ক্যাথলিক মণ্ডলী পশ্চিমা সভ্যতার ইতিহাস ও বিকাশে গুরুত্বপূর্ণ ভূমিকা রেখেছে। এটি পশ্চিমা দর্শন, সংস্কৃতি, বিজ্ঞান ও শিল্পকলার উপর প্রভাব ফেলেছে। ১০৫৪ সালে রোমের পোপের কর্তৃত্ব নিয়ে বিতর্কের ফলে প্রাচ্য অর্থোডক্স মণ্ডলীটি আলাদা হয়ে যায়। ১৬শ শতকে খ্রীষ্টধর্ম সংস্কার আন্দোলনের ফলশ্রুতিতে প্রোটেস্ট্যান্ট খ্রীষ্টানেরা ক্যাথলিক মণ্ডলী পরিত্যাগ করে। ২০শ শতাব্দী থেকে বেশিরভাগ ক্যাথলিক খ্রীষ্টান দক্ষিণ গোলার্ধে বাস করছে, যার কারণ ইউরোপে ধর্মনিরপেক্ষতাবাদের উত্থান এবং মধ্যপ্রাচ্যে খ্রীষ্টানদের উৎপীড়ন বৃদ্ধি।
২০শ শতাব্দীর শেষদিকে ও ২১শ শতাব্দীর প্রারম্ভে এসে ক্যাথলিক মণ্ডলী যৌনতা সংক্রান্ত মতবাদ, নারী যাজক নিয়োগে অসম্মতি এবং ধর্মীয় নেতাদের যৌন অসদাচরণের ব্যাপারে প্রতিক্রিয়া ইত্যাদি নিয়ে নিন্দিত হয়েছে।
চিলি

চিলি (স্পেনীয় ভাষায়: Chile "চিলে") দক্ষিণ আমেরিকার দক্ষিণ-পশ্চিম অংশের একটি দেশ। দেশটি প্রশান্ত মহাসাগরের উপকূল ঘেঁষে একটি লম্বা ফিতার মত প্রসারিত একটি ভূখণ্ড। উত্তর-দক্ষিণে চিলির দৈর্ঘ্য প্রায় ৪,২৭০ কিলোমিটার, কিন্তু এর গড় বিস্তার ১৮০ কিলোমিটারেরও কম। উত্তরের ঊষর মরুভূমি থেকে শুরু করে দক্ষিণের ঝঞ্ঝাপীড়িত হিমবাহ ও ফিয়র্ডসমূহ চিলির ভূ-দৃশ্যাবলির বৈচিত্র‌্যের স্বাক্ষর বহন করছে। দেশটির মধ্যভাগে একটি উর্বর উপত্যকা অবস্থিত। পূর্বে আন্দেস পর্বতমালা আর্জেন্টিনার সাথে সীমান্ত তৈরি করেছে। চিলির রাজধানী ও বৃহত্তম শহর সান্তিয়াগো মধ্যভাগের উপত্যকায় অবস্থিত।
চিলির অধিকাংশ জনগণ দেশের মধ্যাঞ্চলের উর্বর কেন্দ্রীয় উপত্যকায় বাস করেন। বেশির ভাগ লোক স্পেনীয় ও আদিবাসী আমেরিকানদের মিশ্র জাতির লোক। রোমান ক্যাথলিক ধর্ম এখানকার প্রধান ধর্ম। স্পেনীয় ভাষা এখানকার সরকারি ভাষা। 
চিলি দক্ষিণ আমেরিকার একটি নেতৃস্থানীয় শিল্পোন্নত দেশ। এর অর্থনীতি খনন শিল্প ও কৃষিভিত্তিক। চিলি বিশ্বের বৃহত্তম তামা উৎপাদক ও রপ্তানিকারক। এছাড়াও দেশটি ফলমূল ও শাকসবজি রপ্তানি করে। চিলির ওয়াইন অনেক দেশে জনপ্রিয়তা লাভ করেছে।
চিলি ১৬শ শতক থেকে স্পেনের একটি উপনিবেশ ছিল। ১৯শ শতকের শুরুর দিকে এটি স্বাধীনতা লাভ করে। গোটা ১৯শ শতক ধরে রপ্তানির মাধ্যমে এটি সমৃদ্ধি লাভ করে, কিন্তু এতে মূলত জমিদার উচ্চ শ্রেণীর লোকেরাই লাভবান হন। এখনও চিলিতে ধনী-দরিদ্রের বৈষম্য প্রকট।
১৯৭৩ সাল পর্যন্ত চিলিতে কোন সামরিক কু (coup) ঘটেনি, যা ছিল লাতিন আমেরিকার অন্যান্য দেশগুলির তুলনায় ব্যতিক্রম। ১৯৭৩ সালে এক সামরিক জান্তা ক্ষমতা দখল করে এবং ১৯৮৯ সালে গণতান্ত্রিক নির্বাচনের আগ পর্যন্ত চিলি শাসন করে। ২১শ শতকের শুরুতে এসেও চিলি সামরিক শাসনের দীর্ঘস্থায়ী প্রভাব কাটিয়ে ওঠার প্রচেষ্টা চালাচ্ছে।
রং

রং বা বর্ণ () হল মানুষের দৃষ্টি-সংক্রান্ত একটি চিরন্তন ধর্ম। দৃশ্যমান আলোর কম্পাঙ্ক থেকে রং উৎপত্তি লাভ করে। বিভিন্ন কারণে মানুষের কাছে রঙের পার্থক্য হয়ে থাকে। সাধারণত বলা হয়ে থাকে মৌলিক রং তিনটি, যথা - লাল,নীল ও হলুদ। তবে এর মাঝে কিছু পার্থক্যও আছে । কিছু কিছু মুদ্রণের ক্ষেত্রে লাল,নীল ও সবুজ বলা হয়ে থাকে।
তড়িৎ-চুম্বকীয় বিকিরণের সাধারণ ধৰ্মসমূহ হচ্ছে তরঙ্গদৈৰ্ঘ্য, কম্পাংক ও এর দ্বীপন প্ৰাবল্য। যত বিকিরণ তরঙ্গ‌দৈৰ্ঘ্য দৃশ্যমান বৰ্ণালীর সীমার ভিতরে থাকে ততটুকু মানব চক্ষুতে বিভিন্ন রং হিসেবে দেখা যায়। দৃশ্যমান বৰ্ণালীর সীমা প্ৰায় ৩৯০ ন্যানোমিটার থেকে ৭০০ ন্যানোমিটার। একে দৃশ্যমান আলো বলা হয়।
সব আলোর উৎস‍ই সাধারণত একসঙ্গে বিভিন্ন তরঙ্গ‌দৈৰ্ঘ্যের আলো নিৰ্গত করে কোনো একটা উৎসের বৰ্ণালীতে এর পরে নিৰ্গত বিভিন্ন তরঙ্গদৈৰ্ঘ্যের আলোর প্ৰাবল্যের তথ্য দিয়ে।
বর্ণালীর রামধনুর পরিচিত রঙগুলি আইজ্যাক নিউটন ১৬৭১ সালে লাতিন শব্দটির উপস্থিতি বা সংশ্লেষের জন্য ব্যবহার করেছেন যা সেই সমস্ত রঙের অন্তর্ভুক্ত যা কেবলমাত্র একক তরঙ্গ দৈর্ঘ্যের দৃশ্যমান আলো দ্বারা উৎপাদিত হতে পারে( খাঁটি বর্ণালী বা একরঙা বর্ণগুলি)। ডানদিকে টেবিলটি বিভিন্ন খাঁটি বর্ণালী বর্ণের জন্য আনুমানিক কম্পাঙ্ক (টেরেহার্টজে) এবং তরঙ্গদৈর্ঘ্য (ন্যানোমিটারে) দেখায়। তালিকাভুক্ত তরঙ্গদৈর্ঘ্যগুলি বায়ু বা ভ্যাকুয়াম হিসাবে পরিমাপ করা হয় (রিফ্রেসিভ সূচক দেখুন)।
রং টেবিলটিকে একটি নির্দিষ্ট তালিকা হিসাবে ব্যাখ্যা করা উচিত নয় — খাঁটি বর্ণালী বর্ণগুলি একটি ধারাবাহিক বর্ণালী গঠন করে এবং ভাষাগতভাবে এটি কীভাবে পৃথক বর্ণগুলিতে বিভক্ত করা হয় তা সংস্কৃতি এবং ঐতিহাসিক আক্রমণের বিষয় (যদিও সর্বত্র লোকেরা বর্ণগুলি বর্ণ হিসাবে দেখানো হয়েছে) একইভাবে )। একটি সাধারণ তালিকা ছয়টি প্রধান ব্যান্ড সনাক্ত করে: লাল, কমলা, হলুদ, সবুজ, নীল এবং বেগুনি। নিউটনের ধারণায় নীল এবং বেগুনি রঙের মধ্যে একটি সপ্তম রঙ, নীল অন্তর্ভুক্ত ছিল। এটা সম্ভব যে নিউটন যা নীল হিসাবে উল্লেখ করেছেন তা আজ সায়ান হিসাবে পরিচিত, এবং সেই নীলটি কেবল সেই সময় নীল রঙের আমদানি করা নীল রঙের নীল ছিল। 
বর্ণালী বর্ণের তীব্রতা, এটি যে প্রসঙ্গে দেখা হয়েছে তার সাথে তুলনামূলকভাবে তার উপলব্ধিটি যথেষ্ট পরিবর্তন করতে পারে। উদাহরণস্বরূপ, কম-তীব্রতার কমলা-হলুদ হল বাদামী এবং কম-তীব্রতার হলুদ-সবুজ হল জলপাই সবুজ।
ক্রিস্টোফার কলম্বাস

ক্রিস্টোফার কলম্বাস ( "ক্রিস্তোফোরুস্‌ কোলুম্বুস্‌"; "ক্রিস্তোফোরো কোলোম্বো"; "ক্রিস্তোভ়াল্‌ কোলোন্‌") (আনু. ১৪৫১-মে ২০, ১৫০৬) ছিলেন ইতালীয় নাবিক ও ঔপনিবেশিক। তার আমেরিকা অভিযাত্রা ঐ অঞ্চলে ইউরোপীয়দের উপনিবেশ স্থাপনের সূচনা করেছিল।
ক্রিস্টোফার কলম্বাসের বাংলা নাম আসে ইংরেজি Christopher Colombus "ক্রিস্টফার্‌ কলাম্বাস্‌" হতে, যা মূলতঃ লাতিন Christophorus Columbus "ক্রিস্তোফোরুস্‌ কোলুম্বুস্‌" হতে এসেছে। ইতালির জেনোয়া শহরে জন্মগ্রহণ করেছিলেন বলে কলম্বাসের আসল নাম ইতালীয় ভাষায় Cristoforo Colombo "ক্রিস্তোফোরো কোলোম্বো" ছিল, কিন্তু তিনি যখন তৎকালীন ক্যাস্টিল রাজ্যের (বর্তমান স্পেনে) রাণী ইসাবেলের অনুদানে আমেরিকায় অভিযাত্রা করেন, তিনি তার নামের স্পেনীয় রূপ Cristóbal Colón "ক্রিস্তোভ়াল্‌ কোলোন্‌" দ্বারা পরিচিত ছিলেন।
ক্রিস্টোফার কলম্বাস (১৪৫১-১৫০৬) ইতালির বন্দর শহর জেনোয়া থেকে এসেছিলেন। তরুণ বয়সে তিনি সমুদ্রযাত্রা করেন। ১৪৭৭ সালের দিকে তিনি পর্তুগালের লিসবনে চলে যান। সেখান থেকে তিনি ভূমধ্যসাগর এবং আটলান্টিক মহাসাগরীয় বাণিজ্যিক বন্দরগুলোতে নৌ অভিযান পরিচালনা করেন। ১৪৮৩ সালে পর্তুগালের রাজা জন দ্বিতীয়র কাছে কলম্বাস তার পরিকল্পনা জমা দেন। তাতে ছিল আটলান্টিক হয়ে পশ্চিমের দিকে ইন্ডিজে (এশিয়া) যাওয়ার পরিকল্পনা। রাজা যখন তার পরিকল্পনায় রাজি হলেন না, তখন তিনি তা স্পেনের রাজা ও রাণীর কাছে পেশ করেন। স্পেনের রাজদরবার তার অভিযান অনুমোদন করেন এবং তাকে ইন্ডিজ দ্বীপপুঞ্জের ভাইসরয় হিসাবে নিয়োগ দেন।
১৪৯১ সালে আটলান্টিক অভিযানে তিনি ব্যবহার করেছিলেন ‘রহস্যময়’ এক মানচিত্র। অভিযানের শুরু থেকে পুরো সময়টায় তাকে আলোর দিশা দিয়েছে এই মানচিত্রটি। অন্যকথায় বলা যায়, এই মানচিত্রটিকে ঘিরেই পরিকল্পনা নির্ধারণ করতেন ক্রিস্টোফার কলম্বাস।
এই মানচিত্রটি ছিল জার্মান মানচিত্রকার হেনেরিকাস মারটেলাসের তৈরি করা। অবশ্য এই মানচিত্র প্রস্তুতে গুরুত্বপূর্ণ ভূমিকা ছিল আরো কিছু কিংবদন্তীর। বহু পুরনো সেই মানচিত্রটি সময়ের ব্যবধানে এক সময় অনেকটাই নষ্ট হয়ে গিয়েছিল। 
কলম্বাস কিউবা আবিষ্কার করেন।
আমেরিকা মহাদেশের ঠিক কোথায় কলম্বাস জাহাজ থেকে নেমেছিলেন তা নিয়ে শত শত বছর ধরে বিতর্ক চলেছে।
অন্তত ১০টি স্থানের বাসিন্দারা দাবি করেন যে কলম্বাস তাদের সেই জায়গাগুলিতেই প্রথম পদধূলি দেন।
তবে আমেরিকায় নামার পর কলম্বাস ভেবেছিলেন তিনি ভারতে পৌঁছেছেন।
কলম্বাস তার দ্বিতীয় অভিযাত্রায় ক্যারিবিয়ান সাগরে ডোমিনিকা আবিষ্কার করেন।
প্যাগোডা

প্যাগোডা (ইংরেজি pagoda) হলো স্তরে স্তরে নির্মিত টাওয়ার জাতীয় ভবন, যা চীন, জাপান, কোরিয়া, নেপালসহ পূর্ব এবং দক্ষিণ-পূর্ব এশিয়ার বেশ কিছু দেশে দেখা যায়। অধিকাংশ প্যাগোডাই নির্মিত হয়েছে বৌদ্ধ মন্দির হিসাবে। এবং সাধারণত বৌদ্ধ বিহারের কাছাকাছি অবস্থান করে। অনেক দেশে প্যাগোডা শব্দটি অন্য ধর্মীয় স্থাপনাকে বুঝায়। ফরাসী ভাষার অনুবাদ হিসাবে ভিয়েতনামে এবং কম্বোডিয়ায় প্যাগোডাকে ধর্মীয় উপাসনালয় হিসাবে মনে করা হয় যদিও ’প্যাগোডা’ ’বিহার’ এর সঠিক প্রতিশব্দ নয়। আধুনিক প্যাগোডা হল প্রাচীন নেপালি স্তুপার একটি বিবর্তিত রূপ, অনেকটা সামাধী মন্দিরের মতো যেখানে পবিত্র পুরানিদর্শন রাখা হত।
মায়ানমারের বৌদ্ধমন্দির গুলি প্যাগোডা নামে পরিচিত ৷ যেমন: সোয়েড্যাগন প্যাগোডা অন্যতম৷ মায়ানমারে এই রকম প্যাগোডা প্রচুর দেখা যায় বলে মায়ানমারকে প্যাগোডার দেশ বলে ৷
খ্রিস্টপূর্ব তৃতীয় শতাব্দীতে প্রচলিত স্তূপা থেকে প্যাগোডার উৎপত্তি। স্তূপ হল একটি গম্বুজ আকৃতির স্মৃতিসৌধ, যেথানে একটি পবিত্র স্মারক সংরক্ষণ করা হত।
উদ্ভিদ

উদ্ভিদ জীবজগতের একটি বড় গোষ্ঠী যাদের অধিকাংশই সালোকসংশ্লেষনের মাধ্যমে শর্করা-জাতীয় খাদ্য তৈরি করতে পারে এবং এরা গমন করতে পারে না। অবশ্য কিছু এককোষী উদ্ভিদ গমনে সক্ষম। বৃক্ষ, গুল্ম, বীরুৎ ইত্যাদি উদ্ভিদ জগতের অন্তর্গত। পৃথিবীতে প্রায় ৩৫০,০০০ প্রজাতির উদ্ভিদ আছে বলে ধারণা করা হয়। এর মধ্যে ২০০৪ সাল পর্যন্ত প্রায় ২৮৭,৬৫৫টি প্রজাতিকে শনাক্ত করা গেছে। এর মধ্যে ২৫৮,৬৫০টি হলো সপুষ্পক উদ্ভিদ।
বৃক্ষ বহুবর্ষজীবী কাষ্ঠবহুল উদ্ভিদ। বৃক্ষকে এভাবে সংজ্ঞায়িত করা হয়: কাষ্ঠবহুল উদ্ভিদ যার মাটি থেকে সুস্পষ্ট শীর্ষ প্রকটতা বিশিষ্ট একটি একক প্রধান কাণ্ড অথবা গুঁড়ি থেকে বহুধাবিভক্ত অপ্রধান শাখা বিকশিত হয়। কিছু লেখকের মতে পূর্ণ বিকশিত অবস্থায় বৃক্ষের ন্যূনতম উচ্চতা ৩ মিটার[২] থেকে ৬ মিটার হওয়া উচিত।[৩] আবার কিছু লেখক গাছের কাণ্ডের ন্যূনতম ব্যাস নির্ধারণ করেছেন ১০ সেমি। 
গুল্ম জাতীয় উদ্ভিদ বৃক্ষ থেকে ছোট হয় এবং এর কাণ্ড, শাখা প্রশাখা শক্ত হলেও বৃক্ষের কাণ্ড, শাখা প্রশাখা থেকে ছোট ও চিকন হয় গুল্মের মূল মাটির খুব বেশি গভীরে যায় না। এই উদ্ভিদের প্রধান কাণ্ডটির সারা গায়ে শাখা গজায়।
বিরুৎ এর কাণ্ড, শাখা প্রশাখা নরম হয়। আকারে ছোট হয়।
উদ্ভিদের প্রাণ আছে এটা প্রথম বৈজ্ঞানিকভাবে প্রমাণ করেন স্যার জগদীশ চন্দ্র বসু।
পৃথিবীর সকল উদ্ভিদ প্রজাতি নিয়ে গঠিত হয়েছে উদ্ভিদ রাজ্য। উদ্ভিদ রাজ্যেকে দুটি বিভাগে ভাগ করা হয়, যথা-ক্রিপটোগ্যামস্ বা অপুষ্পক উদ্ভিদ (ফুল, ফল, বীজ হয় না) এবং ফ্যানারোগ্যামস্ বা সপুষ্পক উদ্ভিদ (ফুল, ফল, বীজ হয়)। অপুষ্পক উদ্ভিদ তিনটি গোষ্ঠীতে বিভক্ত, যথা থ্যালোফাইটা, ব্রায়োফাইটা এবং টেরিডোফাইটা। সপুষ্পক উদ্ভিদ দু-প্রকার, যথা-ব্যক্তবীজী বা জিমনোস্পার্ম ও গুপ্তবীজী বা অ্যানজিওস্পার্ম। বীজে বীজপত্রের সংখ্যা অনুযায়ী গুপ্তবীজী উদ্ভিদ আবার দু-রকমের, যথা-একবীজপত্রী উদ্ভিদ এবং দ্বিবীজপত্রী উদ্ভিদ।
পোপ

পোপ (লাতিন: papa, গ্রীক থেকে: πάππας, রোমানাইজড: পাপ্পাস, 'ফাদার'), সর্বোচ্চ পোপ (পন্টিফেক্স ম্যাক্সিমাস বা সামাস পন্টিফেক্স), রোমান পোন্টিফ (রোমানাস পন্টিফেক্স) বা সার্বভৌম পোপ নামেও পরিচিত, রোমের বিশপ (বা ঐতিহাসিকভাবে রোমের পিতৃপুরুষ), বিশ্বব্যাপী ক্যাথলিক চার্চের প্রধান এবং ভ্যাটিকান সিটি স্টেটের রাষ্ট্রপ্রধান বা সার্বভৌম। ক্যাথলিক দৃষ্টিকোণ থেকে, রোমের বিশপের আদিমতা মূলত সেন্ট পিটারের প্রেরিত উত্তরাধিকারী হিসাবে তার ভূমিকা থেকে উদ্ভূত হয়, যাকে যীশু প্রধানতা প্রদান করেছিলেন, যিনি পিটারকে স্বর্গের চাবি এবং "বাঁধা ও হারানোর" ক্ষমতা দিয়েছিলেন। , তাকে "শিলা" হিসাবে নামকরণ করে যার উপর চার্চ নির্মিত হবে। বর্তমান পোপ হলেন চতুর্দশ লিও, যিনি ৮ মে ২০২৫-এ নির্বাচিত হন।
যদিও তার অফিসকে প্যাপসি বলা হয়, এপিসকোপাল সী এর এখতিয়ারকে হলি সি বলা হয়। এটি হলি সি যা আন্তর্জাতিক আইন দ্বারা সার্বভৌম সত্তা যা স্বতন্ত্রভাবে স্বাধীন ভ্যাটিকান সিটি রাজ্যে অবস্থিত, একটি শহর-রাষ্ট্র যা রোমের সংলগ্ন মধ্যে একটি ভৌগোলিক ছিটমহল গঠন করে, ইতালি এবং হলি সি এর মধ্যে ১৯২৯ সালে ল্যাটারান চুক্তি দ্বারা প্রতিষ্ঠিত এর সাময়িক এবং আধ্যাত্মিক স্বাধীনতা নিশ্চিত করতে। হলি সি আন্তর্জাতিক সংস্থার বিভিন্ন স্তরে আনুগত্য এবং অনেক স্বাধীন রাষ্ট্রের সাথে এর কূটনৈতিক সম্পর্ক এবং রাজনৈতিক চুক্তির মাধ্যমে স্বীকৃত। ক্যাথলিক ঐতিহ্য অনুসারে, প্রথম শতাব্দীতে সেন্ট পিটার এবং সেন্ট পল দ্বারা রোমের অ্যাপোস্টোলিক সিজ প্রতিষ্ঠিত হয়েছিল। পোপপদ বিশ্বের সবচেয়ে স্থায়ী প্রতিষ্ঠানগুলির মধ্যে একটি এবং বিশ্বের ইতিহাসে একটি বিশিষ্ট অংশ রয়েছে। প্রাচীনকালে পোপরা খ্রিস্টধর্মের প্রসারে সাহায্য করতেন এবং বিভিন্ন মতবাদের বিরোধের সমাধানের জন্য হস্তক্ষেপ করতেন। মধ্যযুগে, তারা পশ্চিম ইউরোপে ধর্মনিরপেক্ষ গুরুত্বের ভূমিকা পালন করেছিল, প্রায়ই খ্রিস্টান রাজাদের মধ্যে মধ্যস্থতাকারী হিসাবে কাজ করে। এবং আন্তঃধর্মীয় সংলাপ, দাতব্য কাজ, এবং মানবাধিকার রক্ষা। সময়ের সাথে সাথে পোপতন্ত্র ব্যাপক ধর্মনিরপেক্ষ এবং রাজনৈতিক প্রভাব অর্জন করে, শেষ পর্যন্ত আঞ্চলিক শাসকদের প্রতিদ্বন্দ্বিতা করে। সাম্প্রতিক শতাব্দীতে পোপতন্ত্রের সাময়িক কর্তৃত্ব হ্রাস পেয়েছে এবং অফিসটি এখন মূলত ধর্মীয় বিষয়ে মনোনিবেশ করেছে। বিপরীতে, আধ্যাত্মিক কর্তৃত্বের পোপ দাবিগুলি সময়ের সাথে সাথে ক্রমবর্ধমানভাবে দৃঢ়ভাবে প্রকাশ করা হয়েছে, ১৮৭০ সালে পোপ প্রাক্তন ক্যাথেড্রার কথা বলার সময় বিরল অনুষ্ঠানের জন্য পোপ অযোগ্যতার মতবাদের ঘোষণার মাধ্যমে চূড়ান্ত হয় - আক্ষরিক অর্থে "চেয়ার থেকে (সেন্ট পিটার)"- বিশ্বাস বা নৈতিকতার একটি আনুষ্ঠানিক সংজ্ঞা জারি করা। ১.৩ বিলিয়ন ক্যাথলিক এবং ক্যাথলিক বিশ্বাসের বাইরে থাকা উভয়ের উপর তার অবস্থানের ব্যাপক কূটনৈতিক, সাংস্কৃতিক এবং আধ্যাত্মিক প্রভাবের কারণে পোপকে বিশ্বের অন্যতম শক্তিশালী ব্যক্তি হিসাবে বিবেচনা করা হয়, এবং কারণ তিনি প্রধান। শিক্ষা ও স্বাস্থ্যসেবা প্রদানকারী বিশ্বের বৃহত্তম বেসরকারি সংস্থা।
ক্যথলিক শাখার প্রধান ধর্ম গুরু।
জাম্বিয়া

জাম্বিয়া দক্ষিণাঞ্চলীয় আফ্রিকার একটি স্থলবেষ্টিত রাষ্ট্র। এর রাজধানীর নাম লুসাকা। দেশটির উত্তরে গণতান্ত্রিক কঙ্গো প্রজাতন্ত্র ও তানজানিয়া, পূর্বে মালাউই, দক্ষিণ-পূর্বে মোজাম্বিক, দক্ষিণে জিম্বাবুয়ে, বতসোয়ানা ও নামিবিয়ার কাপ্রিভি, পশ্চিমে অ্যাঙ্গোলা। দেশটির আয়তন ৭৫২,৬১৪ বর্গকিমি।
প্রাণিবিজ্ঞান

প্রাণিবিদ্যা নামক জীববিজ্ঞানের শাখায় মানুষ সহ অন্য সব প্রাণীদের নিয়ে গবেষণা করা হয়। জীববিদ্যা বা জীববিজ্ঞানের যে শাখায় প্রাণীর বিষয়ে সম্যক আলোচনা ও বিভিন্ন তথ্য পরিবেশিত হয় তাকে প্রাণিবিজ্ঞান বা প্রাণিবিদ্যা বলে।
প্রাণিবিদ্যা বা জীববিজ্ঞান জীববিজ্ঞানের শাখা যা প্রাণীদের শরীরে অধ্যয়নরত গঠন ভ্রূণবিজ্ঞান বিবর্তন শ্রেণিবিন্যাসের অভ্যাস এবং জীববন্ত এবং বিলুপ্ত উভয় প্রাণীর বণ্টন এবং কীভাবে তারা তাদের বাস্তুতন্ত্রের সাথে মিথস্ক্রিয়া করে। শব্দটি প্রাচীন, গ্রিক অভিধান থেকে উদ্ভূত হয়েছে ζῷον, zōion, ইত্যাদি। প্রাণী এবং λόγος, logos, ইত্যাদি। "জ্ঞান অধ্যয়ন" এর ক্ষেত্রে প্রানীবিজ্ঞান-এর ভূমিকা অনস্বীকার্য।
প্রাণিবিদ্যা ইতিহাস প্রাচীন থেকে আধুনিক সময়ে পশু রাজত্বের গবেষণা ট্রেস। যদিও একক সুষম ক্ষেত্র হিসাবে প্রাণিবিদ্যা সম্পর্কে ধারণাটি উদ্ভূত হয়েছিল, তবে প্রাচীন গ্রিক রোমান জগতে অ্যারিস্টটল ও গ্যালেনের জৈবিক কাজগুলিতে ফিরে আসার ফলে প্রাকৃতিক ইতিহাস থেকে উদ্ভাবিত প্রাণিকবিদ্যাগুলি উদ্ভূত হয়েছিল। এই প্রাচীন কাজটি মুসলিম চিকিংসকদের মধ্য থেকে মধ্যযুগ এবং আলবার্টস ম্যাগনাসের মতো পণ্ডিতদের দ্বারা আরও উন্নত করা হয়েছিল। নবজাগরণের সময় এবং আধুনিক যুগে প্রাণবৈচিত্র্যের একটি নূতন আগ্রহ এবং অনেক উপন্যাসের আবিষ্কারের মাধ্যমে ইউরোপে ভূতাত্ত্বিক চিন্তাধারার বিপ্লব ঘটে। এই আন্দোলনের মধ্যে উল্লেখযোগ্য ছিলেন ভেসালিয়াস ও উইলিয়াম হার্ভি। তিনি কার্ল লিনাইয়াস ও বফনের মতো শারীরবৃত্তীয় ও প্রকৃতিবিদদের গবেষণামূলক পর্যবেক্ষণ এবং জীবনধারা এবং জীবাশ্ম রেকর্ডের পাশাপাশি জীবের উন্নয়ন ও আচরণের শ্রেণিবিন্যাস শুরু করেছিলেন। মাইক্রোস্কোপি সূর্যালোকের পূর্বে অজানা বিশ্বের কোষ তত্ত্বের ভিত্তি স্থাপন করেছে। প্রাকৃতিক ধর্মতত্ত্বের ক্রমবর্ধমান গুরুত্ব আংশিকভাবে যান্ত্রিক দর্শনের উত্থানের প্রতিক্রিয়া প্রাকৃতিক ইতিহাসের বৃদ্ধিকে উৎসাহিত করে (যদিও এটি নকশা থেকে যুক্তিতে প্রবেশ করে)।
১৮ তম ও ঊনবিংশ শতাব্দী জুড়ে জীববিজ্ঞান একটি ক্রমবর্ধমান পেশাদারী বৈজ্ঞানিক শৃঙ্খলা হয়ে ওঠে। এক্সপ্লোরার প্রকৃতিবিদ যেমন আলেকজান্ডার ভন হুম্বল্ট্ট্ জীবজগৎ এবং তাদের পরিবেশের মধ্যে পারস্পরিক মিথষ্ক্রিয়া পরীক্ষা করে এবং এই সম্পর্কগুলি ভূগোলের উপর ভিত্তি করে জীবজগতে ইকোলজি এবং এথোলজির ভিত্তি স্থাপন করে। প্রকৃতিবাদীরা মূলত প্রত্যাখ্যান শুরু করে এবং বিলুপ্তির এবং প্রজাতির পরিবর্তনের গুরুত্ব বিবেচনা করে। সেল তত্ত্ব জীবনের মৌলিক ভিত্তি একটি নতুন দৃষ্টিকোণ প্রদান।
হলিউড

হলিউড ক্যালিফোর্নিয়া অঙ্গরাজ্যের লস এঞ্জেলেস শহরের একটি এলাকা। এটি মার্কিন যুক্তরাষ্ট্রের চলচ্চিত্র জগতের প্রাণকেন্দ্র।
১৮৫৩ সাল থেকে এখানে মানববসতির স্থান পাওয়া যায়। ১৮৭০ সাল থেকে এই এলাকায় কৃষিজমি তৈরির কারণে জনসমাগম বাড়তে থাকে।
ইহুদি গণহত্যা

ইউরোপে ইহুদি গণহত্যা ( "দ্য হলোকস্ট্‌"; "হাশোয়া") হলো দ্বিতীয় বিশ্বযুদ্ধের সময় ইহুদি ধর্মাবলম্বীদের উপর চালানো গণহত্যা। হিটলারের নেতৃত্বে নাৎসি পার্টির পরিচালনায় জার্মান নাৎসি সামরিক বাহিনী ইউরোপের তদানীন্তন ইহুদি জনগোষ্ঠীর অর্ধেকের বেশি অংশকে এবং আরও কিছু সংখ্যালঘু জনগোষ্ঠীকে বন্দী শিবির ও শ্রম শিবিরে নির্বিচারে হত্যা করে। আনুমানিক ষাট লক্ষ ইহুদি এবং আরও অনেক সংখ্যালঘু জাতিগোষ্ঠীর মানুষ প্রাণ দেয়।
হিটলারের বাহিনী পঞ্চাশ লক্ষ ইহুদি ছাড়াও সোভিয়েত যুদ্ধবন্দী, সাম্যবাদী, রোমানী ভাষাগোষ্ঠীর (যাযাবর) জনগণ, অন্যান্য স্লাভীয় ভাষাভাষী জনগণ, প্রতিবন্ধী, সমকামী পুরুষ এবং ভিন্ন রাজনৈতিক ও ধর্মীয় মতাদর্শের মানুষদের ওপর এই অমানবিক গণহত্যা পরিচালনা করে। নাৎসিরা এর নাম দিয়েছিল "ইহুদি প্রশ্নের চরম উপসংহার"। নাৎসি অত্যাচারের সকল ঘটনা আমলে নিলে সর্বমোট নিহতের সংখ্যা দাঁড়াতে পারে নব্বই লক্ষ থেকে এক কোটি দশ লক্ষের মত।
অত্যাচার ও গণহত্যার এসব ঘটনা বিভিন্ন পর্যায়ে সংঘটিত হয়েছে। দ্বিতীয় বিশ্বযুদ্ধ শুরুর অনেক আগেই নাগরিক সমাজ থেকে ইহুদিদের উৎখাতের জন্য জার্মানিতে আইন প্রণয়ন করা হয়। জনাকীর্ণ বন্দী শিবিরে রাজনৈতিক ও যুদ্ধবন্দীদেরকে ক্রীতদাসের মতো কাজে লাগাতো যারা পরে অবসন্ন হয়ে রোগভোগের পর মারা যেত। জার্মানিতে নাৎসিদের উত্থানকে "তৃতীয় রাইখ" ("তৃতীয় রাজ্য") বলা হয়। নাৎসি জার্মানি তখন পূর্ব ইউরোপের কিছু এলাকা দখল করেছে। তারা সেখানে বিরুদ্ধাচরণকারী ও ইহুদিদের গণহারে গুলি করে হত্যা করে। ইহুদি এবং রোমানি ভাষাগোষ্ঠীর লোকদের তারা ধরে নিয়ে "গ্যাটোতে" রাখে। "গেটো" একধরনের বস্তি এলাকা যেখানে গাদাগাদি করে সামাজিক ও অর্থনৈতিক সীমাবদ্ধতার মধ্যে এসব মানুষদেরকে মানবেতর জীবনযাপন করতে হত। তারপর "গেটো" থেকে তাদেরকে মালবাহী ট্রেনে করে শত শত মাইল দূরের বধ্যশিবিরগুলোতে নিয়ে যেত। মালবাহী ট্রেনের পরিবহনেই অধিকাংশ মারা পড়ত। যারা বেঁচে থাকত তাদেরকে গ্যাস কক্ষে পুড়িয়ে হত্যা করা হত। তখনকার জার্মানির আমলাতন্ত্রের সকল শাখা সর্বাত্মকভাবে গণহত্যায় জড়িত ছিল। একজন ইহুদি গণহত্যা বিশেষজ্ঞ বলেছেন তারা জার্মানিকে একটি 'নরঘাতক রাষ্ট্রে' পরিণত করেছিল।
জাগুয়ার

জাগুয়ার (Panthera onca) হল চারটি বর্তমান বিড়াল জাতীয় প্যানথেরা গণের সদস্য গুলির একটি, অন্য তিনটি হল বাঘ, সিংহ ও চিতাবাঘ। জাগুয়ার চিতা ও চিতাবাঘের মতই গায়ে ছাপওয়ালা। তবে জাগুয়ার এদের থেকে অনেক বড় ও বলিষ্ঠ। জাগুয়ার শুধু আমেরিকা মহাদেশীয় ভূখণ্ডে দেখতে পাওয়া যায় (দক্ষিণ আমেরিকা, মধ্য আমেরিকা ও মেক্সিকো)।
এদের প্রধাণ খাদ্য দক্ষিণ আমেরিকার বিভিন্ন স্তন্যপায়ী ও সরীসৃপ। শোনা যায় এরা ৮০ প্রজাতিরও বেশি প্রাণী শিকার করে থাকে। এর মধ্যে রয়েছে- বিভিন্ন প্রজাতির মাছ, কচ্ছপ, বানর, হরিণ, টাপির, পেকারি, স্লথ, কুমির জাতীয় প্রাণী কেইম্যান, এবং অ্যানাকোন্ডা ও অন্যান্য সাপ।
জোন অব আর্ক

জোন অফ আর্ক (জানুয়ারি ৬, ১৪১২ – মে ৩০, ১৪৩১) পরাধীন ফ্রান্সের মুক্তিদাত্রী বীরকন্যা এবং রূপকথাতুল্য এক নেত্রী। জান্ দার্খ(Jeanne ď Arc), যিনি ইংরেজিতে Joan Of Arc নামে পরিচিত। ইংরেজদের সঙ্গে শতবর্ষ ব্যাপী যুদ্ধের (১৩৩৭-১৪৫৩) সময় তিনি ফ্রান্সের সৈন্যবাহিনীকে নেতৃত্ব দেন। তার স্মরণে ফ্রান্সে অনেক স্মৃতিসৌধ নির্মিত হয়েছে। ১৪৩১ খ্রিস্টাব্দের ৩০ মে জোন অফ আর্ক কে আগুনে পুড়িয়ে হত্যা করা হয়েছিল।
মিউজ নদীর তীরে দঁরেমি গ্রামের এক সাধারণ কৃষক পরিবারে ১৪১২ সালে তিনি জন্মগ্রহণ করেন। ফ্রান্স তখন ইংরেজদের শাসনাধীন ছিল। ইংল্যান্ডের রাজা পঞ্চম হেনরির(১৩৮৭-১৪২২) পুত্র ষষ্ঠ হেনরি(১৪২১-১৪৭১) ফ্রান্সের সিংহাসনে আরোহণ করলে ফ্রান্সের রাজা সপ্তম চার্লস পালিয়ে যান।
জোন লেখাপড়া জানতেন না। কথিত আছে, মাত্র তের বছর বয়সে মাঠে ভেড়ার পাল চরাবার সময় তিনি দৈববাণী শুনতে পান যে তাকে মাতৃভূমির স্বাধীনতা পুনরুদ্ধার ও ফ্রান্সের প্রকৃত রাজাকে ক্ষমতায় পূনর্বহাল করার জন্য প্রধান ভূমিকা পালন করতে হবে। এই দৈববানী তার জীবনকে আমূল পালটে দেয়।
এর পর জোন অনেক চেষ্টা করে ফ্রান্সের পলাতক রাজা সপ্তম চার্লসের সঙ্গে দেখা করেন এবং দেশের স্বাধীনতা পুনরুদ্ধারের জন্য তার কাছে সৈন্য প্রার্থনা করেন। রাজা প্রথমে অবজ্ঞা প্রদর্শন করলেও যাজক সম্প্রদায়ের পরামর্শে জোনকে সৈন্যসাহায্য দিতে সম্মত হন।
জোন সাদা পোশাক পরিধান করে একটি সাদা ঘোড়ায় চড়ে পঞ্চক্রুশধারী তরবারি হাতে ৪০০০ সৈন্য নিয়ে ১৪২৯ সালের ২৮ এপ্রিল অবরুদ্ধ নগরী অরলেয়াঁয় প্রবেশ করেন। প্রথম আক্রমণেই তারা জয়লাভ করেন এবং এরপর তাদের একের পর এক সাফল্য আসতে থাকে। কিছুদিনের মধ্যেই তারা ইংরেজ সৈন্যদের কবল থেকে তুরেলবুরুজ শহর উদ্ধার করেন। এর পর পাতে'র যুদ্ধেও ইংরেজরা পরাজিত হয়। জুন মাসে জোন তার সৈন্যবাহিনী নিয়ে শত্রুদের ব্যূহ ভেদ করে রীইঁ(Reims) নগরী অধিকার করেন। এরপর ১৬ জুলাই সপ্তম চার্লস ফ্রান্সের রাজা হিসেবে আবার সিংহাসনে অভিষিক্ত হন এবং এভাবে জোন ফ্রান্সকে স্বাধীনতার পথে এগিয়ে দেন। জোনের মাধ্যমে ফ্রান্স ইংল্যান্ডের মধ্যকার শতবর্ষ ব্যাপী যুদ্ধ অবসান ঘটে।
ফ্রান্সের স্বাধীনতার পর ইংরেজরা জোনকে জব্দ করার ফন্দি আঁটতে থাকে। কঁপিঞ্যান্(Compiègne) শহরের বহির্ভাগে শত্রুসৈন্যদের ওপর আক্রমণকালে ফ্রান্সের রাজনৈতিক দল বার্গেন্ডি-কর্মীদের বিশ্বাসঘাতকতার সুযোগ নিয়ে ইংরেজরা জোনকে আটক করতে সক্ষম হয়। তারপর এক ইংরেজ পাদ্রির অধীনে তার বিচারকাজ চলে। বিচারে তার কার্যকলাপকে প্রচলিত ধর্মমতের বিরোধী আখ্যা দিয়ে তাকে 'ডাইনি' সাব্যস্ত করা হয়। আইনে এর শাস্তির বিধান ছিল জীবন্ত পুড়িয়ে মারা। এই রায় অনুসারে জোনকেও তাই ১৪৩১ খ্রিস্টাব্দে জীবন্ত পুড়িয়ে মারা হয়। তার নির্মম হত্যাকাণ্ডের পর ফরাসিরা চিরতরে ফ্রান্সে ইংরেজদের সকল অধিকার ও চিহ্ন মুছে দেয়ার প্রয়াস পায়। পৃথিবীর ইতিহাসে জোন অফ আর্ক এক প্রেরণার নাম।
জর্দান নদী

জর্দান নদী (বিকল্প বানান: জর্ডান নদী; ; , "নাহার হা-ইয়ার্দেন"; ), যা শরিয়ত নদী () নামেও পরিচিত, হলো মধ্যপ্রাচ্যের একটি নদী যা মোটামুটিভাবে গালীল সাগরের উত্তর থেকে দক্ষিণদিকে বয়ে চলে মৃত সাগরে গিয়ে পতিত হয়। নদীটির পূর্ব সীমান্তে রয়েছে জর্ডান ও গোলান মালভূমি এবং পশ্চিম সীমান্তে রয়েছে ফিলিস্তিনের পশ্চিম তীর ও ইসরায়েল। জর্ডান ও পশ্চিম তীর উভয়ই নদীটির কাছ থেকে তাদের নাম গ্রহণ করে।
ইহুদিধর্ম ও খ্রিস্টধর্মে নদীটির বিশেষ তাৎপর্য রয়েছে কেননা বাইবেলে বলা হয়েছে যে ইস্রায়েলীয়রা এই নদী পার হয়েই প্রতিজ্ঞাত দেশে প্রবেশ করেছিল এবং বাপ্তিস্মদাতা যোহন এই নদীতেই নাসরতীয় যীশুকে বাপ্তিস্ম করেছিলেন।
ক্যাংগারু

ক্যাংগারু ম্যাক্রোপডিডায়ী গোত্রের এক প্রকারের স্তন্যপায়ী প্রাণী। এদের কেবলমাত্র অস্ট্রেলিয়া ও প্রতিবেশী দ্বীপগুলিতে দেখা যায়। এরা পিছনের দুই পায়ের উপর লাফিয়ে লাফিয়ে চলে। মার্সুপিয়াল বলে ক্যাঙ্গারুরা অপরিণত বাচ্চার জন্ম দেয়। বাচ্চাগুলি মায়ের পেটের থলিতে থেকে বড় হয়।
দুইটি জীব পরিবারে ক্যাঙ্গারুর প্রায় ৫০টি ভিন্ন প্রজাতি আছে। বড় ক্যাঙ্গারুগুলি ম্যাক্রোপোডিডে পরিবারের অন্তর্ভুক্ত। এদের মধ্যে আছে লাল ক্যাঙ্গারু, ধূসর ক্যাঙ্গারু, ওয়ালাবি, প্যাডিমেলন এবং কুওক্কা। অন্য পরিবারটির নাম পোটোরইডে। এই পরিবারে ইঁদুর-ক্যাঙ্গারু, বেটং এবং পোটোরু অন্তর্ভুক্ত।
লাল ও ধূসর ক্যাঙ্গারু আকারে সবচেয়ে বড় হয়। এরা লম্বায় ২ মিটার দীর্ঘ এবং ৮৫ কেজি ওজনের হতে পারে। সবচেয়ে ছোট ক্যাঙ্গারু হল ইঁদুর-ক্যাঙ্গারু। এরা লম্বায় লেজ বাদে এক ফুটের মত হয়। 
ক্যাঙ্গারু কেবল অস্ট্রেলিয়ার মূল ভূখণ্ডে, নিউ গিনিতে, এবং আশেপাশের দ্বীপগুলিতে, যেমন তাসমানিয়াতে পাওয়া যায়। অন্য কিছু দেশে ক্যাঙ্গারু নিয়ে যাওয়া হয়েছে। যেমন নিউজিল্যান্ডে টাম্মার এবং হাওয়াইতে ওয়ালাবির বসতি স্থাপন করানো হয়েছে। ক্যাঙ্গারুরা অস্ট্রেলিয়া ও নিউগিনির প্রায় সর্বত্র দেখতে পাওয়া যায়। লাল ও ধূসর ক্যাঙ্গারু তৃণভূমি, সাভানা, এবং উন্মুক্ত বনাঞ্চলে দেখতে পাওয়া যায়। রক ওয়ালাবিগুলি দক্ষিণের মরুভূমিতে উল্লম্ব পাহাড়ের দেয়াল ঘেঁষে বাস করে। বেটংগুলি ঊষর অঞ্চলে গর্ত খুঁড়ে বাস করে। গেছো ক্যাঙ্গারু অতিবৃষ্টি অরণ্যের গাছের উঁচু অংশে বাস করে, আর ইঁদুর-ক্যাঙ্গারুগুলি একই অরণ্যের মাটির ঝোপঝাড়গুলিতে ঘুরে বেড়ায়। লাল-গলাবিশিষ্ট ওয়ালাবিগুলি বিভিন্ন বসতিতে বাস করে, যার মধ্যে আছে তাসমানিয়ার পর্বতগুলির বরফময় শৃঙ্গ। বিপন্ন কুওক্কাগুলি এখন কেবল অস্ট্রেলিয়ার দক্ষিণ-পশ্চিমের দুইটি দ্বীপে দেখতে পাওয়া যায়। অনেক ক্যাঙ্গারু প্রজাতির অভিযোজনের ক্ষমতা প্রবল। এরা উন্মুক্ত পার্ক, বাগান, এমনকি গল্‌ফ কোর্সেও বাসা গাড়ে।
ফসিলের নমুনা থেকে অনুমান করা হয় যে ক্যাঙ্গারুরা প্রায় ১৫ মিলিয়ন বছর আগে, মায়োসিন যুগে, অস্ট্রেলিয়াতে আসে। ৮ মিলিয়ন বছর আগে জলবায়ুর পরিবর্তনের কারণে অস্ট্রেলিয়ার অতিবৃষ্টি অরণ্যগুলির জায়গায় উন্মুক্ত বনাঞ্চল ও সাভানা তৃণভূমির আবির্ভাব ঘটে, ফলে ক্যাঙ্গারুরাও বিবর্তিত হয়ে বর্তমানে আমাদের পরিচিত নানা প্রজাতিতে রূপ নেয়। আদি ক্যাঙ্গারুগুলি ছিল বিশালাকার। এরা প্রায় ১০ ফুট লম্বা ও প্রায় ২০০ কেজি ভারী ছিল।
জোসেফ ব্যাংকের ১৭৭০ সালের ১২ই জুলাইয়ে ডায়রির পাতায় ক্যাঙ্গারু কথাটার প্রথম দেখা পাওয়া যায়। বর্তমানে যেখানে কুকটাউন অবস্থিত সেখানে ক্যাপ্টেন কুকের জাহাজ গ্রেট ব্যারিয়ার রিফের সঙ্গে সংঘর্ষে ক্ষতিগ্রস্ত হয়। জাহাজ মেরামতির জন্য সাত সপ্তাহের জন্য তাদের সেখানে থাকতে হয়েছিল। জোসেফ ব্যাংক ও ক্যাপ্টেন কুক এখানে ক্যাঙ্গারু দেখতে পান। একটা গল্প প্রচলিত আছে যে , তারা এক আদিবাসীকে প্রাণিটার নাম জানতে চান । সেই আদিবাসী বলেন "ক্যাঙ্গারু" অর্থাৎ "আমি তোমাদের কথা বুঝতে পারছি না"। কুক ও তার সঙ্গী ভাবে প্রাণিটার নাম বুঝি ক্যাঙ্গারু। এইভাবে ক্যাঙ্গারু নামটা সভ্য সমাজে প্রচলিত হয়ে যায়।